Els Éssers màgics\nLa biblioteca educadora\nAny de rondalles\nCalendari d’activitats i inscripcions\nEspai multimèdia / Wifi\nPresentació de la col·lecció\nEl sac del Follet\nMiniguies de lectura\nInformació per a estudiants\nAltres serveis a centres escolars\nEnllaç a Bebeteca\nC/ de la Salut, 52\n93 562 23 53 · bibut@parets.cat\nLa Biblioteca Infantil i Juvenil Can Butjosa, que depèn de l’Ajuntament de Parets del Vallès, manté aquest portal web amb l’objectiu de facilitar l’accés a informació institucional actualitzada i exacta. Tractarem de corregir els errors que se’ns assenyali amb la màxima celeritat possible. No obstant ni la Biblioteca ni l’Ajuntament de Parets del Vallès no poden garantir la inexistència d’errors ni que el contingut de la informació es trobi permanentment actualitzat.\nDomini: bibliotecacanbutjosa.cat i noubibut.parets.cat\nTitular: Ajuntament de Parets del Vallès – Biblioteca Infantil i Juvenil Can Butjosa\nAdreça: Carrer La Salut 52, 08150 Parets del Vallès\nTelèfon: 93 562 23 53\nAdreça electrònica: bibut@parets.cat\nMencionar la data de l’última actualització de la informació.\nNo s’autoritza en cap cas l’ús de logotips, marques, escuts i símbols distintius de l’Ajuntament de Parets del Vallès en publicacions i webs que no siguin participats o patrocinats per aquesta institució. Aquests elements d’identitat gràfica corporativa són propietat exclusiva de l’Ajuntament de Parets del Vallès i estan protegits per la legislació vigent aplicable.\nAlgunes pàgines d’aquesta web contenen referències o enllaços a webs d’altres organitzacions. La presència d’aquests enllaços té una finalitat informativa, no constituint en cap cas una invitació a la contractació de productes o serveis que s’ofereixin en la pàgina web de destí. L’Ajuntament de Parets del Vallès no es responsabilitza ni de l’exactitud ni de l’actualització d’aquestes webs externes.\nUna galeta és un petit arxiu de dades que alguns llocs web escriuen en la seva unitat de disc quan es visita. Un arxiu galeta pot contenir informació com la identificació d’usuari i el lloc web ho utilitza per a rastrejar les pàgines que vostè a visitat. L’única informació personal que una cookie pot contenir, és la informació que vostè mateix li proporciona


Un darrer quart excel·lent del MoraBanc trenca Miribilla (72-82) - El Periòdic d'Andorra\nPublicat el Diumenge, 22 d'abril de 2018 | 14:45 h\nJankovic supera a Tomàs al Bilbao Arena. | ACB Photo/A. Arrizabalaga\nEl RETAbet Bilbao ha estat un rival molt dur aquest diumenge pel MoraBanc perquè ha anat a rebentar el conjunt del Principat. L'equip local ha intentat la victòria fins al darrer minut però una bona remuntada liderada per Vlado Jankovic i Andrew Albicy a la segona part ha permès aconseguir la 17a victòria en aquesta Lliga Endesa.\nEl partit ha començat entre molts crits des del primer moment, amb una afició molt conscient de tot el que estava en joc. Miribilla creia en la permanència i la victòria. Els locals han estat molt inspirats i creatius en el primer quart mentre al MoraBanc li ha faltat un poc d'esperit per estar al cent per cent. Ha estat molt igualat tot i que als de Joan Peñarroya els hi ha faltat el ritme marca Andorra. D'aquesta manera, el rival ha aprofitat els petits errors i els rebots per posar-se vuit punts per davant en aquest primer moment.\nEn el segon quart, han mantingut el foc a discreció però el MoraBanc ja havia començat la reacció. Els triples i la qualitat del conjunt del país han permès retallar distàncies en el matx. L'equip ha ressorgit del primer quart esperant que no es posés en pràctica el que porta succeint en els darrers partits que han perdut: el segon quart és el més bo però s'acaba amb un mal resultat. Amb aquesta situació, l'encontre se n'ha anat a la mitja part amb un resultat de 37 a 35.\nLa segona part ha començat amb empat. En aquest moment, per fi, el MoraBanc ha posat la directa i ha estat precisament Andrew Albicy qui ha aconseguit posar a l'equip per davant. La seva defensa ha crescut i ha superat els moments complicats que s'estaven patint. La xerrada de Peñarroya als vestuaris deu haver estat bona perquè l'equip ha aparegut a Miribilla renovat. Malgrat això, el Bilbao no s'ha rendit en cap moment i s'ha sabut mantenir en el partit. Al final, el resultat ha estat de 61 a 60 després de no haver fet la millor labor en defensa.\nEn els darrers deu minuts, tot estava per decidir. La 17a havia d'arribar. I així ha estat amb un parcial de 0 a 11 al principi de l'últim quart. Jankovic, Fernández i Shurna han estat els encarregats d'anotar en un tres i no res. Després, Walker ha marcat un altre triple que ha situat deu per davant en el marcador als de Joan Peñarroya, distància que s'ha aconseguit mantenir fins al final. La millor versió de l'equip ha aparegut en el moment ideal, fet que ha implicat que els bascos es desconcentressin. De fet, el Bilbao havia d'anar a totes i ha apostat pel joc brut i per aturar el joc. Per altra banda, ha estat en aquest moment quan una petita picabaralla entre dos jugadors ha acabat amb Jaime Fernández expulsat, que ha entrat a pista per calmar la situació mentre estava a la banqueta.\nFinalment, el MoraBanc ha fet callar el Bilbao Arena amb una punyalada mortal a un lluitador equip que ara ho tindrà molt difícil per mantenir-se a la divisió daurada. Però pels andorrans la situació és òptima: ja tenen el seu rècord a la Lliga Endesa de 17 victòries i estan més a prop que mai del cel.\nEn aquest sentit, Joan Peñarroya pensa en els play-offs i després del duel, ha tornat a recordar que es va "partit a partit" però que "l'equip no ha de renunciar a res, no s'ha de relaxar i ha de ser ambiciós". "Hem de millorar les nostres situacions i hem d'anar cap amunt, els jugadors estan amb gas i espurna", explicava.


De vegades, veig sales | BonDia Diari digital d'Andorra.\nDe tant en tant, rebo algun correu de l’Arxiu Nacional informant d’una nova exposició virtual o d’un nou catàleg de fotos, també virtual i digital. El mail sol portar un enllaç al web de l’Arxiu, on puc veure aquestes novetats fotogràfiques i històriques.\nHi ha exposicions sobre FEDA, sobre Andorra entre les guerres, entre moltes altres. I catàlegs sobre les dones i la societat, l’esplèndid Esmolets. La canalla a Andorra o sobre el turisme, titulat De les aigües termals al Duralex.\nAquests correus tenen uns curiosos efectes, però. Em provoquen al·lucinacions i després de rebre’ls, veig coses. Concretament veig sales, sales d’exposicions, museus, a vegades “nacionals” segons un rètol que hi ha a dalt de tot, a vegades “museus” a seques. Em dura uns dies i després em passa. Fins que arriba el pròxim mail i tornen les visions.\nLes exposicions virtuals i els catàlegs virtuals del ric fons fotogràfic de l’Arxiu Nacional a vegades mereixen difusió mediàtica, a vegades només depenen de la bona voluntat dels periodistes per fer-ne més ressò perquè només es fa públic via mail. A diferència d’altres èpoques, en les quals l’Arxiu organitzava esplèndides exposicions físiques i reals, amb catàlegs de paper, ara passen desapercebudes i envoltades de discreció. Condemnats només al núvol. Tenen més difusió que abans si només són a internet?\nL’últim catàleg virtual L’esquí: de mitjà de transport a activitat de lleure (1924-1965) m’ha tornat a provocar moltes visions. A partir de fotos dels fons de Josep Alsina, de casa Rossell, de casa Areny-Plandolit i del fons Francesc Pantebre, es reconstrueixen els orígens de l’esquí a Andorra. Una història que comença quan el carter Miquel Farré Casal, el Canaro, es va comprar uns esquís a Porta per poder desplaçar-se millor, segons explica Isidre Escorihuela en el pròleg del catàleg. Però no és una història de nostàlgia, de quan érem pobres, és una història que parla d’economia, de transport, de lleure i esport, dels orígens del Pas de la Casa, una història que explica d’on surt una de les zones esquiables més importants d’Europa, des de molts vessants, des del rigor fins a l’aspecte més lúdic. Apta, per tant, per a un gran públic.\nI les visions es disparen, les fotos difoses amb la tecnologia més moderna, en un edifici molt modern i enlluernador si voleu, explicant què és Andorra. Sense tòpics, a l’estil d’un Caixafòrum o un CCCB més petits, amb escoles treballant els continguts, amb turistes passejant per les exposicions…\nDeu ser el mateix efecte de nen de El sexto sentido, aquell d’“a vegades veig morts”.


Calendari: Festes de Primavera > Festes de Sant Isidre > Focs i fogueres\nUn ritus pagès de protecció i combat\nDiferents poblacions, 14 de maig\nFoguera al C/Montseny de Prats de Lluçanès Foto: Roser Reixach\nFoguera de sant Isidre a Prats de Lluçanès\nSopar de veïns a Prats de Lluçanès\nLa foguera és l'eix de la celebració\nFoguera a Riells\nMoltes poblacions catalanes celebren, la nit del 14 de maig, una revetlla popular que inclou l’encesa de petites fogueres davant les cases i als barris. Són els Focs de sant Isidre, celebrats al Lluçanès, Osona i Ripollès, una pràctica pagesa de protecció dels camps acabats de sembrar que podria ser un precedent dels actuals focs de sant Joan.\nEl foc és present, amb intensitat, forma i simbologia diversa, en moltes celebracions festives de l’any. En l’actualitat compta amb un paper destacat en les festes de Sant Joan, però també el trobem històricament, i potser de forma més destacada en les celebracions hivernals com Nadal, Reis, Sant Antoni i Carnaval-Falles. També és present -amb molta menys intensitat- en d’altres festes, com en les celebracions de Setmana Santa i Pasqua, mitjançant un foc petit, acotat a torxes, espelmes i ciris.\nUna mica més endavant, amb la Primavera ja instal·lada, entre l’1 i el 15 de maig, se celebren un bon nombre de celebracions festives que compten amb la presència del foc. En les festes de l’arbre maig que es celebren en diferents indrets de la geografia catalana, s’usa el foc per cuinar i en alguna d'elles es cala foc a l'arbre. La nit del 10 de maig a Badalona, en el marc de la Festa Major de sant Anastasi, el foc crema l'efígie d'un ninot, anomenat Dimoni que representa els mals esperits de la ciutat. I a Biar, la mateixa nit s'encenen cinc-centes fogueres per acompanyar la baixada de la Mare de Déu des del santuari al poble, en el que suposa l'inici de les Festes de maig d'aquesta localitat valenciana.\nAra bé, hi ha una data durant el mes de maig que concentra, de manera destacada, més presència de fogueres: la vetlla de sant Isidre, la nit del 14 de maig un dels protectors de la pagesia catalana.\nDiverses poblacions catalanes celebren, entre el 14 i el 15 de maig, la Festa de Sant Isidre, una festivitat dedicada a un dels sants que històricament han estat venerats pels pagesos.\nUn dels elements d’aquesta festa és l’encesa de petites fogueres, genèricament anomenades “focs” que són l’epicentre d’una revetlla que també inclou un àpat a l’aire lliure, el llançament de petards i l’ingesta de coca i begudes com el cava.\nLes fogueres estan fetes amb males herbes que s'han recollit als camps des del moment de la sembra fins aquest dia i també amb estris vells i tot tipus d’andròmines que recol·lecta la mainada els dies abans de la festa. La particularitat d’aquestes fogueres és que mentre que a pagès s’encenen davant mateix de l’entrada de masies i cases de pagès, aprop dels camps, i tenen un marcat caràcter familiar, en entorns urbans s’encenen a les afores de barris i tenen un caràcter veïnal.\nL'encesa de fogueres la nit del 14 al 15 de maig havia estat general a tot el país. Sembla que aquest costum familiar i pagès, estava destinat a combatre els mals esperits (els animalons, les males herbes i les malalties) que podien amenaçar les collites en un moment en què els camps -a meitat del mes de maig-, estan començant a créixer i és quan són més dèbils els brots de la sembra hivernal. No en va a sant Isidre se l'invoca perquè guardi els camps i horts de talps, mussaranyes, rates i altres animalons perjudicials.\nEl foc espanta als animals i és molt possible que fer foc, controladament, al camp hagués estat un mètode casolà per allunyar aquests animalons que fugien espaorits. I, si no servien o eren efectives realment, almenys ho eren per allunyar el temor –de la mala collita- de la ment dels pagesos.\nLlocs on hi ha tradició de celebrar la festa\nEl costum de fer fogueres la nit del 14 de maig està documentat al Berguedà (Berga, Olvan, La pobla de Lillet, Sant Julià de Cerdanyola, Viver, Santa Eulàlia de Puig-Oriol), a Osona (Centelles, Prats de Lluçanès, Santa Maria de Corcó, Cantonigròs, Sant Boi de Lluçanès, Lluçà, Tavèrnoles, Torelló, Gurb, Granollers de la Plana), al Ripollès (Campdevànol, Ribes de Freser, Ripoll, Sant Joan de les Abadesses, Sant Quirze de Besora), al Bages (Sant Feliu Sasserra, Sant Hilari Sacalm), a la Selva (Sant Hilari Sacalm), a la Garrotxa (Sant Feliu de Pallerols), etc\nEn l’actualitat, la nit de la vetlla, són només algunes les poblacions on s'encenen petites fogueres, com Prats de Lluçanès, Sant Agustí de Lluçanès, Lluçà, Riells, Tavèrnoles, Sant Joan de les Abadesses i Tona.\nFotografies: Lluçanès. com, el diari digital del Lluçanès\nLes fogueres de Sant Isidre al Costumari català\nJoan Amades documenta les fogueres de Sant Isidre, al seu Costumari Català, Vol. III, pàg. 624 i següents:\n"Pel Cardener i el Gironès, a toc d’oració, s’encenien fogueres dedicades a sant Isidre. Des de molts dies abans la mainada voltava pels camps per recollir les herbes dolentes i plantes parasitàries per a encendre la foguera. També havia estat costum infantil, amb branques i troncs esberlats per un cap que embotien amb teia, encendre falles i voltar primer per les poblacions i després pels camps, corrent en esbojarrada carrera tot fent guspirejar les falles i escampant espurnes pels conreus […]\nPel Lluçanès i pel Ripollès, les pagesies i masies aïllades encenen quatre grans fogueres, encarades als quatre vents. Una d’elles, la més grossa, l’encenen davant de la porta. Creuen que aquestes fogueres esquiven els mals esperits que poden desbaratar les collites, i guarden la gent, el bestiar i les casse de mal donat i d’embruixament. L’encesa es fa per ordre de categoria i antiguitat. La primera és la masia més gran o més antiga, i al seu darrera segueixen les altres. A les contrades on hi ha ermita la primera foguera l’encenia l’ermità davant la capella.\nPer tot el Vallès solien encendre-les a les eres. I amb preferència davant mateix de la porta de les masies. No se saltava ni es feien al seu entorn les expansions i alegries de les fogueres de Sant Joan.\nA Manlleu i en d’altres poblacions de la plana de Vic i de les Guilleries havia estat costum encendre fogueres pels carrers semblantment com per la vetlla de Sant Joan. També s’encenien fogueres en moltes altres contrades, entre elles el Penedès, la Segarra, el Cabrerès, les valls d’Olot, la Garrotxa i la Vall d’Hòstoles”.\n, Grup de Recerca Folklòrica d'Osona / DINSIC, Publicacions Musicals S.L\nJosep Ma Vilarmau (1900-1947) va recollir metòdicament i amb una preparació ...\nLlegendes i tradicions de la Vall del Ges i dels seus contorns\nVinyeta i Leyes, Ramon / Editorial Celblau\nA rel de la celebració de l'Escola d'Estiu de la Comarca d'Osona (Vic, ...


La DOP Ribera del Xuquer estima 160.000 tones de kaki - Valencia City\nLa DOP Ribera del Xuquer estima 160.000 tones de kaki\nEl kaki Persimon de la Denominació d'Origen Protegida, estima aconseguir 160.000 tones de producció per a aquesta temporada 2016. L'any passat es van arreplegar 110.000 tones, i per a la collita que ve es preveuen 300.000, segons ha afirmat, en la presentació de la campanya, el president de DOP Cirilo Arnandis.\nMés del 80% de la plantació del kaki prové de la Ribera. Cirilo també va voler ressaltar la creixent plantació del kaki que segueix augmentant des de 2003: “hem aconseguit que el kaki Persimon agrade a tots”. El kaki s'exporta a més de 54 països, sobretot a Alemanya, França i Itàlia. A l'acte de presentació, que es va celebrar ahir 10 d'octubre, van assistir el President de la Generalitat Ximo Puig i la Consellera d'Agricultura, Elena Cebrián.


Guia per no perdre's en el supermercat espiritual - Quadern del sherpa\n1- Cursos que busquen desenvolupar totes les teves potencialitats.\nPer viure en plenitud hem d’arribar a viure conscientment a tots els nivells: físic, emocional, intel·lectual i espiritual. Per tant, un curs realment sòlid abordarà tots aquests aspectes sense menystenir-ne cap.\nSi volem créixer de forma equilibrada i global, està clar que no seria lògic apuntar-nos a un curs que nega o reprimeix el cos o la sexualitat o la capacitat intel·lectual.\n2- Cursos en els que no se’ns demana cap tractament especial per a la persona que l’imparteix.\nQuan una persona té un elevat grau de comprensió, precisament perquè ja té força saviesa, no necessita que ningú l’admiri.\nPer això, no exigirà cap tracte especial, sinó que es mostrarà cordial, amorós i proper vers tothom, al marge que els altres siguin cordials, amorosos i cordials com a estudiants. Fuig corrents dels cursos on qui l’imparteix es dóna a si mateix/a aires de guru…\n3- Cursos que promouen l’experiència directa i la seva comprovació, evitant la fe cega i els dogmes.\nEn els cursos hauríem d’exigir ensenyaments verificables per la notra part. És a dir, les persones que imparteixen els cursos haurien de dir coses semblants a: «i això ho podeu comprovar d’aquesta manera…»\nMentre no ho comprovis només és una creença; quan ho verifiques es converteix en coneixement. Només el coneixement és útil, les creences són pesos inútils dins el nostre ego.\nPer tant, els ensenyaments s’han d’oferir juntament amb eines concretes per aplicar-los.\n“Hi ha molts cursos de creixement personal que, en realitat, són cursos que només promouen emocions: turisme emocional. Fuig d’ells: el turisme emocional no et portarà créixer ni un mil·límetre”\n4- Cursos que animen a treballar internament sense fer-nos massa promeses.\nPer què remarco la idea de treballar internament? Perquè enlloc de voler canviar els altres, hem de centrar-nos en l’únic treball que sí és possible: canviar-nos a nosaltres. L’únic treball que paga la pena és el de la pròpia transformació interior. Enlloc d’emmoquetar el món, millor ens calcem els peus.\nI un advertiment: hi ha molts cursos de fals creixement personal que només són cursos de turisme emocional. Provoquen emocions intenses, però no ofereixen eines. Només ens creen addicció a les emocions fortes. No són útils. Evita’ls.\n5- Cursos que proposen la vida quotidiana com escola on comprovar el que s’ensenyen i eviten imposar hàbits per la força, la culpa o similar.\nEls ensenyaments converteixen la vida quotidiana en una escola real i et mostren com millorar la teva vida diària de forma concreta i verídica. Però mai no t’imposen formes concretes de menjar, de pensar, d’actuar… i menys dient-te que qui no les segueixen ja estan condemnats!\nEls ensenyaments fiables mai no et critiquen, ni et ridiculitzen, ni t’animen a creure’t superior o inferior pel fet de menjar diferent, de tenir certs coneixements, de saber certes tècniques…\nEt mostren opcions saludables i respecten el teu ritme i les teves decisions, siguin les que siguin. Eviten imposar-te camins perquè saben que respectar el teu ritme és una veritable mostra d’amor.\n6- Cursos que no generen culpabilitats, ni separen en “bons i dolents”.\nPer tant, són cursos que no fomenten l’odi, ni l’exclusió, ni la discriminacio per cap raó: de creences, d’ètnia, d’orientació sexual, de gènere, de nacionalitat, etc.\nEls seus ensenyaments alliberen, però no culpen. No t’amenacen.\nNo separen el món en bons i dolents, en els que sí són espirituals i els altres, en els que estan en el camí i els que no ho estan… Són cursos que t’ajuden, per tant, a superar la dualitat i a viure amb una veritable comprensió i amor.\n7- Cursos que inclouen la dimensió espiritual tot respectant les diferents vies per viure-la.\nSón cursos que també inclouen l’àmbit espiritual. T’ofereixen eines reals i concretes més enllà de l’autoconeixement psicològic: un camí perquè arribis a la teva pròpia essència, més enllà de les formes, les idees i els sentiments.\nTanmateix, no diuen «el meu camí és l’únic», sinó «aquest camí també et conduirà a la teva essència: comprova-ho». Et conviden a seguir el camí del teu cor, el teu camí. T’acompanyen sense forçar-te.\n8- Cursos que són assequibles econòmicament per a totes les persones.\nL’autoconeixement i la felicitat són coses tan valuoses que no poden negar-se a ningú pel simple fet que no tinguin diner. De fet, és quelcom tan valuós que no hi ha prou diner en el món com per comprar-lo. Però no s’ha de confondre el valor incalculable d’un curs amb un preu impagable.\nUn curs realment fiable, serà assequible per a totes les persones. Sospita de qualsevol curs de preu astronòmic!\n9.- Cursos on qui l’imparteix viu el que ensenya.\nAlgunes persones es llancen a ensenyar després d’un curset de cap de setmana: ensenyen sense viure el que diuen transmetre.\nLa diferència entre un/a mestre/a i algú que no ho és resulta òbvia: un/a mestre/a no explica de memòria ensenyaments, sinó que descriu el que viu. Per tant, el seu ensenyament és profund, real i viu.\nObserva si, qui parla, ho fa de memòria o parla des del cor. Encara que les paraules poden ser literalment les mateixes, només quan surten de la veritable experiència estan vives.\nT’animo a fer cursos d’autoconeixement per viure en plenitud cada dia i cada instant. No hi ha un únic curs bo, ni un únic mestre/a. Molts són els camins.\nPerò t’animo a separar el gra de la palla. Et convido a usar aquests criteris per fer-ho.\nPublicado el agosto 7, 2016 enero 7, 2020 Autor Daniel GabarróCategorías Bloc\nSiguiente Entrada siguiente: Empresa, consciència i grans de sorra


La Plataforma Salvem la cala d’Aiguafreda llança una campanya de micromecenatge per recaptar fons – Salvem la costa de Begur\nLa Plataforma Salvem la cala d’Aiguafreda llança una campanya de micromecenatge per recaptar fons\n12/07/2018 13/10/2018 #SOSAiguafreda\nSota el lema “Salvem la cala d’Aiguafreda, espai natural de la Costa Brava”, la Plataforma Salvem la cala d’Aiguafreda posa en marxa la recaptació de fons per fer front al procés judicial.\nLa Plataforma ciutadana Salvem la cala d’Aiguafreda, amb el suport d’Ecologistes en Acció, inicia avui una campanya de micromecenatge col·laboratiu per recaptar fons i poder així obtenir els diners necessaris per fer front a les despeses administratives i judicials que s’ocasionaran en els propers mesos i anys, arrel de les previsions urbanístiques de la cala d’Aiguafreda, al municipi de Begur.\nEl Pla urbanístic previst per l’Ajuntament de Begur permet construir centenars d’habitatges de segona residència, la majoria unifamiliars, i noves places hoteleres, incloent 3 nous hotels, amb un sostre total previst de 145.564 metres quadrats. Aquesta planificació urbanística està inclosa majoritàriament dintre de la franja de cinc-cents metres del domini públic maritimoterrestre i no inclou cap estudi d’impacte ambiental, ni paisatgístic, tot i tractar-se d’una zona litoral amb elevades pendents i amb un valor natural i cultural incalculable.\nNombroses entitats i veïns de la zona s’han començant a organitzar pel gran impacte ambiental i socioeconòmic que ocasionaria un desenvolupament urbanístic d’aquestes dimensions. Doncs, a més, es tracta en una zona litoral ja molt fragmentada i fragilitzada, i que alhora limita amb varis espais naturals protegits, les “Muntanyes de Begur” del pla d’espais d’interès natural (PEIN), el “Litoral del Baix Empordà” de la Xarxa Natura 2000 i la Reserva Marina de Ses Negres.\nEn els propers 40 dies la Plataforma Salvem Aiguafreda espera poder recaptar els recursos econòmics necessaris per fer front al procés judicial contra aquest projecte urbanístic, i anima a la ciutadania a fer donatius dintre de les capacitat de cadascuna de les persones i/o entitats que puguin col·laborar.\nAlhora, el col·lectiu també anuncia que té previst organitzar una roda de premsa a Begur el proper dijous 19 de juliol per donar a conèixer les al·legacions presentades i les properes accions previstes.\nPer fer un donatiu: https://ca.goteo.org/project/salvem-la-cala-d-aiguafreda-espai-natural-de-la-co\nPrevious postLa Plataforma Salvem la cala d’Aiguafreda fem una crida urgent per presentar al·legacions\nNext postParadís perdut


Farmacia Maribel Piqué Lleida\nFarmacia Maribel Piqué nasqué de la necessitat que tingué el barri en disposar d'una farmàcia actual\ni propera desprès de que la històrica Farmacia Fernandez tanqués les seves portes.\nActualment ens trobem al vostre servei des de l'any 2013.\nLa nostra missió es que cada pacient rebi una atenció personalitzada amb la finalitat de millorar la seva salut, qualitat de vida i benestar.\nEls nostres valors es basen en la confiança, atenció, empatia i formació continuada.\nBasada en el nostre ésser i escolta activa per poder oferir el millor servei.\nFormem part de la xarxa internacional de farmàcies que s'encarrega de guiar a la persona en el seu proscés de Salut Concient.\nPrevenció en salut\nVine i t'informarem sobre com cuidar la teva salut amb els millors aparells, productes i tècniques que trobem actualment al mercat.\nDermo y Cosmètica\nLlueix perfecta durant tot l'any amb els productes dermatologics i de dietètica que trobaràs a la nostra farmàcia.\nVine i assessora't en complements dietètics, et mostrarem quins són els productes més adeqüats per a tu.\nDisposem de les millors marques en higiene bucodental, oftalmològica, sexual i per la cura de la gent gran.\nMillora i cuida el teu cos amb els productes ortopèdics més eficaços.\nTenim tots els complements per ajudar-te en el creixement i criança del teu bebè.\nConsell farmacèutic i atenció personalitzada\nT'assessorem i t'orientem en tots els temes relacionats amb la teva salut integral.\nAmb la targeta o app Farmapremium accedeixi a avantatges únics a la nostra\nfarmacia, cada compra en parafarmacia suma punts bescanviables per descomptes!\nVols menjar sa i deliciós?\n<img style="width: 67px; height: 40px;" src="/uploads/5837/files/Lupa.svg" />\nCarpaccio de tomàquet amb salsa de mostassa\nTrigo sarraceno amb verdures i llavors\nAvui us deixem una recepta cardiosaludable i rica en vitamines, minerals i olis grassos essencials.\nL'ingredient principal, el "trigo sarraceno", està considerat en la cuina macrobiòtica com el cereal més yang (calor, força, moviment), el que el fa ideal en cas de trastorns ying (primor, cansament, fred, etc)!\nParfait de iogurt amb Chía\nSeguim amb les receptes cardiosaludbles! Avui us deixem un postre sa i bo!\nEspàrrec blanc escalfat amb orxata d'ous i tòfona d'estiu.\nComencem compartint una recepta amb la qual pots tenir cura el teu cor i, al mateix temps, gaudir menjant.\nPots posar-te en contacte amb nosaltres trucant al 973 23 21 84,\nper whatsapp al 608540346 o omplint el següent formulari.\nEnviament d'ofertes de productes i serveis del seu interès * Sí No (Si accepta el tractament de les seves dades amb aquesta finalitat marqui aquesta casella)\nPrestació del servei contractat i / o enviament del producte adquirit * Sí No (Si accepta el tractament de les seves dades amb aquesta finalitat marqui aquesta casella)\nLEGITIMACIÓN DEL CONSENTIMIENTO DEL INTERESADO:


El Parlament aprova la creació de l’Agència de la Natura de Catalunya amb el rebuig de Cs i PPC - Món Rural\nDijous, Octubre 22, 2020 - Edición #620\nEl Parlament aprova la creació de l’Agència de la Natura de Catalunya amb el rebuig de Cs i PPC\nL'ens neix amb la promesa de treballar "colze a colze" amb els territoris\na Agricultura, Cooperació per al desenvolupament, Paisatges i ecosistemes, Portada, Ramaderia, Repoblem el territori, Sector primari\nPla general d'una votació al Parlament al ple del 17 de juny de 2020 (Horitzontal)\nEl Parlament ha aprovat aquest dimecres la proposició de llei de creació de l’Agència de la Natura de Catalunya amb els vots a favor de tota la cambra excepte de Cs i PPC. La proposta legislativa, impulsada inicialment de manera conjunta per JxCat, ERC, PSC-Units i CatECP, crea aquest ens per protegir, planificar, gestionar, millorar i estudiar el medi natural de Catalunya per conservar el patrimoni natural, la biodiversitat i la geodiversitat, i de garantir els serveis ambientals i les externalitats positives dels ecosistemes. Els impulsors han garantit durant el debat que es treballarà en coordinació amb el territori, des d’on alguns alcaldes i entitats han aixecat la veu per denunciar que l’agència no s’ha consensuat amb ells.\nTambé el conseller de Territori, Damià Calvet, s’ha compromès a treballar per guanyar-se la confiança “dels que fins ara no s’han sentit prou implicats en aquesta agència” i treballar-hi “colze a colze”.\nEl text estableix que l’agència, amb personalitat jurídica pròpia, s’adscrigui al departament competent en matèria de medi ambient, que promogui la participació de les administracions públiques, entitats locals i privades sense ànim de lucre i els consorcis en la gestió del patrimoni natural. També es fixa que treballi d’acord amb un contracte programa aprovat cada sis anys i amb objectius biennals.\nEtiquetes: agència de la natura de catalunyaAgència de Patrimoni NaturalaprovacióDamià CalvetParlament\nEls Mossos d'Esquadra rescaten dues cries de xoriguer a Reus i a la Pobla de Montornès\nRetroenllaç: Desconfiança entre els alcaldes més crítics de la Catalunya Central per l'aprovació de l'Agència de la Natura La República


En família de Galiea al Puig de na Bauçana - Fora Vila\nMolt a prop de Galilea trobem l’inici de l’excursió al Puig de na Bauçana. Es tracta d’una ruta curteta que ens porta al cim d’una petita muntanya amb unes vistes espectaculars de 360 º de les muntanyes de l’oest de Mallorca i una part destacada de la nostra Serra de Tramuntana, que inclou una poderosa panoràmica del Puig de Galatzó. Podem albirar fins i tot els famosos illots de Les Malgrats.\nAquesta excursió és perfecta per fer-la amb la família. Els primers 2 terços són els més fàcils i l’últim tram és el més empinat i amb una dificultat afegida, ja que el terreny és molt pedregós. Igualment es pot fer tota la sortida en menys d’una hora.\nUna de les pujades pel camí cap al Puig. (Foto: Turisme Petit)\nPas 1: on aparcar?\nL’inici està ubicat a la carretera Ma-1032 que ens porta des de Puigpunyent a Galilea, concretament al km 8,3 a una distància d’1,4 quilòmetres per arribar a Galilea. El primer que veiem és una barrera verda, una petita àrea de terra buidada on podem aparcar. Hi caben entre 5 i 6 vehicles.\nSi no podem deixar el cotxe allà, haurem de fer-ho a Galilea, però haurem d’afegir a l’excursió 25 minuts més a peu per trajecte i transitar aquest temps per la mateixa carretera. Una situació poc recomanable.\nUna de les meravelloses vistes que podem contemplar durant la passejada. (Foto: Turisme Petit)\nPas 2: inici de camí\nUn cop creuada la barrera verda, veurem que allà mateix comença un camí públic senyalitzat que ens porta fins a Calvià, però aquesta és una excursió més llarga d’unes dues hores per trajecte. No l’hem d’agafar.\nHi ha un cartell gran amb diferents rutes. Enganxat a una paret de pedra veiem un altre cartell més petit amb fons verd i una fita o pal de fusta amb una fletxa que ens indica que hem de començar el camí per la dreta.\nAquí és important indicar que hi ha diverses formes / camins d’arribar fins al cim i no està per a res senyalitzat, és fàcil perdre’s. Seguint les nostres instruccions i sense inventar res, és possible fer la pujada en uns 50 minuts.\nUnes magnífiques vistes ens acompanyen tot el temps al llarg de l’excursió. (Foto: Turisme Petit)\nPas 3: arribar a la següent barrera\nHem de pujar pel camí durant uns 15 minuts, sempre en línia recta fins a arribar a una bifurcació. Durant la pujada tindrem una preciosa panoràmica de Galilea.\nA la cruïlla, a la dreta i senyalitzat, seguiríem cap a Calvià, nosaltres anirem per l’esquerra on el camí s’eleva i veurem la següent barrera. És molt fàcil de creuar per la dreta. Hi ha un rètol de vedat privat de caça, però el camí és públic i transitable.\nPas 4: a següent desviament anar a l’esquerra\nJa comencem a pujar i a escassos metres arriba una nova bifurcació. La decisió és fàcil. Hem de seguir a l’esquerra, ja que a la dreta, posada a un arbre, hi ha un senyal que ens indica que no podem circular cap allà.\nLa bellesa de l’entorn fa gola als visitants. (Foto: Turisme Petit)\nPas 5: arribar a una petita esplanada als peus del cim\nAquest tram és més entretingut. Durant la pujada passarem per un forn antic de calç, molt típics en la Serra. En moltes excursions en podem trobar altres molt similars. També en un replec de camí, a l’esquerra, hi ha un petit clar a manera de mirador on podrem fer una preciosa foto del Galatzó i Galilea.\nDesprés de diversos minuts de pujada, arribarem a la petita esplanada. A la nostra esquerra, una mica allunyat. Veiem una sitja i una barraca de carboner, molt ben conservada. Així sabrem que estem en el lloc correcte i des d’aquí tot és bufar i fer bambolles.\nPas 6: pujada i arribada al cim\nDes de l’esplanada, seguirem recte girant lleugerament a l’esquerra. Aquí el camí s’estreny i es bifurca de nou. Nosaltres, per tercera vegada, anirem a l’esquerra i iniciarem la pujada al cim.\nA la dreta arribaríem a al Pla de Son Cortei, una altra esplanada però molt més gran, que fins i tot podrem albirar fàcilment un cop a dalt.\nJa estem som a l’últim tram, el més costerut i costós per als més petits. Anem pujant i podem anar veient bastants d’arbres caiguts per tempestes passades. De fet n’haurem de saltar un que ens agafarà en ple camí. En vint minuts haurem arribat a la cresta de la muntanya on ja gaudirem de vistes increïbles. Hem d’apropar-nos fins al piló blanc, que és un vèrtex geodèsic i el punt més alt de la nostra excursió.\nEl punt geodèsic del Puig de na Bauçana. (Foto: Turisme Petit)\nDescobreix més excursions per la Serra de Tramuntana\nTurisme Petit 4 abril 2021


La UEA millora els avantatges dels associats en lloguer de vehicles - UEA\nLa UEA millora els avantatges dels associats en lloguer de vehicles\nLa Unió Empresarial de l’Anoia, buscant els millors avantatges pels seus associats, ha renovat l’acord de col·laboració amb l’empresa de lloguer de vehicles Europcar aconseguint unes tarifes amb un descompte d’entre un 15 i un 25% en funció de l’època de l’any tant dins com fora de la península.\nAquesta aposta respon a la voluntat de la UEA d’apropar serveis als millors preus als seus associats que sovint precisen d’un vehicle de substitució. EUROPCAR IB, SA és la companyia líder a Espanya i Europa en el lloguer de vehicles amb una experiència de més de 25 anys en el mercat espanyol. Compta amb la major flota de vehicles i amb la més àmplia gamma de turismes i vehicles industrials.\nLa UEA amb aquest acord ja suma un nombre important d’avantatges econòmiques dirigides al món empresarial, i continua treballant per ampliar les seva gamma de serveis i avantatges.\nTots aquells associats que vulguin fer ús d’aquest avantatge es poden posar en contacte amb la UEA al 938052292 o bé a montse@uea.cat


La Coalició Compromís ataca al govern autonòmic per les retallades que patiran en 2011 les societats musicals edetanes - Periòdic de la comarca del Camp de Túria\nEl portaveu d’Iniciativa i regidor de Llíria, Paco García, ha criticat les retallades que van a patir en 2011 les societats musicals de Llíria i reclama que es complisquen els compromisos adquirits.\n“L’entrada del Conseller de Governació, Serafín Castellano, a gestionar les ajudes a les Societats Musicals valencianes ha suposat un desastre per a les dos bandes de Llíria, que han vist bloquejats els convenis de col·laboració amb la Generalitat amb retalls que ronden el 70 %”. Així ho ha manifestat Paco Garcia, portaveu de la formació política ‘Iniciativa’ a Llíria.\nEl representant d’este partit xifra en 1.570.000 euros la retallada que hi haurà en 2011 amb les dos societats musicales edetanes, tot i que existeixen “compromisos adquirits i signats”. “Concretament, la Unió anava a rebre 1.500.000 euros i sols rebrà 455.000, mentre que a Primitiva tenia assignada una quantitat de 850.000 euros i sols rebrà 325.000 euros”, ha manifestat García, per afegir: “I tot açò, per culpa dels fastos, els events i les obres improductives que han dut a l’actual govern de la Generalitat Valenciana a tindre el major deute amb l’Estat de tota Espanya”.\nGarcía ha recordat que el Centre Integrat de Música de la Unió Musical ha tingut una retallada “de prop de 60.000 euros” en els pressupostos de 2011, passant de rebre 165.930 euros en anys anteriors a tan sols 107.850 per al proper any.\n“El Conseller Castellano ha castigat més durament a la societat en la que és President d’Honor, demostrant que la seua gestió en matèria d’ajudes és més perniciosa que la seua predecesora, la Cosellera de Cultura, a més de no concretar en cap lloc quan anys van a demorar els pagaments i deixar en una difícil situació econòmica a les entitats musicals llirianes”, ha denunciat el regidor d’esquerres.\nSegons García, la Conselleria de Governació encara no ha fet cap pagament de les certificacions que han emes les societats musicals en base a l’obra ja executada, “fet que demostra que no sols incompleixen flagrantment els convenis signats, sinó també que no són capaços ni de pagar allò que aproven en els pressupostos de la Generalitat Valenciana”.\nEls portaveus locals d’Iniciativa i Bloc, presentaran el dijous al ple de Llíria una moció on es demanarà l’immediata restitució de les quantitats assignades i el compliment dels convenis de col·laboració amb la Unió i la Primitiva per tal de poder dur endavant els projectes de rehabilitació i ampliació de les llurs seus socials, així com mantenir les ajudes al Centre Integrat de Música de la Unió Musical.


El PSC es reivindica com “l’únic partit seriós” per governar Badia - Cerdanyola Informa!\nInici » Noticies » Política i Economia » Política » El PSC es reivindica com “l’únic partit seriós” per governar Badia\nEva Menor va ser presentada com a candidata a la reelecció\nEva Menor (segona per l’esquerra) aplaudeix al final de l’acte al costat d’altres alcaldables del PSC al Vallès Occidental // Imatge cedida pel PSC\nL’actual alcaldessa de Badia del Vallès, Eva Menor, es va entronitzar diumenge oficialment com la cap de llista del PSC a les properes eleccions municipals. La candidata a la reelecció va reivindicar la tasca del seu equip de govern al capdavant de l’Ajuntament i va definir el projecte socialista com el “més solvent i seriós de tots els que es presenten i l’únic capaç de fer avançar Badia”. Menor va assegurar davant dels 200 militants que omplien l’Auditori que encara aquest repte amb “il·lusió i ganes”. “La ciutadania ens necessita”, va reblar.\nL’alcaldessa va explicar que, per ella, tornar-se a presentar suposa “renovar” el seu compromís amb la ciutat. “Hem fet bona feina però encara s’ha de fer molt més”, va argumentar. Amb un to gairebé triomfalista i eufòric, Menor va prometre que seguirà treballant per impulsar el seu projecte, que considera “el millor de tots”, tant per l’equip que hi ha al darrere com per les solucions que planteja als problemes que encara pateix Badia. Sobre el programa, l’alcaldessa va assegurar que està “bastant enllestit” i va avançar que se sustentarà en dos eixos: participació ciutadana i transparència.\nMenor va fer referències velades a l’actual desprestigi de la política i va explicar que ella l’entén com un “compromís amb la ciutadania que cal exercir amb honradesa i responsabilitat”. Abans de la candidata, van pujar a l’escenari quatre persones que es van encarregar de presentar-la de maneres diferents. Dues des de la vessant més professional i les altres explicant com és l’alcaldessa a nivell personal. A més, el primer secretari del PSC, Miquel Iceta, també va assistir a l’acte per donar suport a la candidata socialista a la reelecció.\n#Ajuntament #alcaldia #Badia del Vallès #candidatura #eleccions municipals #Eva menor #Miquel Iceta #Programa electoral #PSC #socialista #vallès\nM. Carmen Porro serà proposada com a candidata del PSC Montcada i Reixac\nLast reply was 19 març 2015\nView 19 març 2015\nUnico partido serio? jajaja Más bien él unico partido que tiene comprados a sus votantes a traves de contratos laborales, u otras cosas de caziques….


Livadiya Inn Samara Rússia - Ofertes d'hotels amb els MILLORS DESCOMPTES EN LÍNIA\nLeninski, Samara, Rússia - Veure al mapa\nMés informació sobre Livadiya Inn\nAl visitar Samara, vosté es sentirà com a casa a Livadiya Inn, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Livadiya Inn és compromet a que la seva estada sigui el més còmoda possible. A l'hotel s'hi pot gaudir d'unes comoditats de primera classe com recepció 24 hores, transport hotel/aeroport, servei de bugaderia, àrea de TV/saló compartit.\nA més, totes les habitacions ofereixen una gran varietat de comoditats com ara aire condicionat, calefacció, plat de dutxa, banyera, mosquiter per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Amb una localització ideal i amb comoditats imbatibles, Livadiya Inn no troba competidors en cap categoria.


Havanerus | Havaneres i Cançó de taverna: 28ª Mostra de l'havanera catalana de Palamós, 14 d'agost.\n28ª Mostra de l'havanera catalana de Palamós, 14 d'agost.\nAquest any si!.\nQuin goig poder assistir a la cantada de la vila de Palamós, la Mostra de l’Havanera Catalana.\nPer començar l’escrit, m’agradaria fer-vos cinc cèntims d’aquesta trobada, espero que us agradi.\nLa Mostra es va iniciar l’any 1978 fruit de la passió per l’havanera de Joaquim Simó, Evarist Puig i Josep Lluís Ortega Monasterio.\nEncara que el nom que es va utilitzar va ser Festival de cançó marinera de Palamós.\nAls pocs anys, en concret, al 1981, la Mostra és va independitzar del Festival, passant a ser Mostra de l’Havanera Catalana de Palamós, i sent aquesta la primera edició, de la que avui anomenem Mostra de l’havanera Catalana de Palamós.\nAquesta cantada te diversos aspectes que la fan especial, senzilla i única.\nPer una banda tenim que totes les peces interpretades han de ser en català.\nPer altre banda tenim el silenci i el respecte que es genera quan els grups entonen les peces.\nI finalment tenim el recinte, l’Arbreda de Palamós, que per les seves característiques converteixen el paratge en el lloc idoni per desenvolupar aquest acte.\nGrans veus de Les Havaneres, han rebatejat l’Arbreda i a Palamós, com el Palau de l’Havanera.\nJa fa uns quants anys que em coincideix que marxo per aquestes dates, i em resulta impossible gaudir d’aquesta meravellosa cantada.\nAbans de endinsar-me al escrit, vull agrair a en Joan l’esforç i la tasca que va fer per que jo, junt amb la Cris poguéssim veure la Mostra. Si company, per tantes i tantes coses que vares fer per mi en aquest dia tan especial.\nVarem anar a mitja tarda per saludar als grups, escoltar les proves de so i gaudir dels moments previs a la cantada.\nTal com vaig entrar, vaig quedar bocabadat. No sabia que l’acte tenia escenografia. Quina sorpresa!.\nCerco paraules, expressions, adjectius, però no en trobo cap idoni que expressi el sentiment que vaig notar, no cerco la manera de redactar-vos el que vaig veure, tot plegat, era espectacular companys, ho heu de veure, heu de gaudir-ho, i després, potser entre tots, trobarem aquesta paraula que cerco per definir aquell fantàstic moment.\nA falta de la paraula, us intentaré explicar com va anar la vetllada.\nEstava avisat que la Mostra de l’Havanera de Palamós, no era una cantada qualsevol, estava definida com un concert d’havaneres en un paratge anomenat el Palau de l’Havanera.\nMai havia vist res igual, és diferent a tot i a totes les cantades a les quals he assistit per el moment.\nQuant a la cantada de Calella, doncs també, pocs símils a trobar, trient el sentiment que jo sentia per la cantada i per el moment, que han estat força similar.\nQuan t’esvelleguen l’entrada, i es passa per aquelles voltes prefabricades, ja perceps que quelcom especial es cou a l’altra banda.\nTot seguit et fan entrega d’un llibret amb els grups i les peces que interpretaran.\nTambé et donen un coixí per estar còmode en les cadires.\nQue us sembla companys, no és espectacular que es preocupin tan per el nostre ben estar, tot plegat, anem a escoltar i gaudir d’havaneres.\nSenzillament Genial, gràcies i per molts anys organitzadors.\nNosaltres varem seure en un lloc preferencial gràcies com ja he dit a en Joan.\nEra la cinquena o sisena fila, un cop més, immillorable. Com a companya de cadira a una banda tenia a la Cris, i a l’altra, després del passadís, a l’Alcaldessa de Palamós.\nPer la cantada anava acompanyat dels meus pares, ells un cop més també volien gaudir de les havaneres, però no vaig poder seure al seu costat, estàvem en llocs separats, però teníem l’ocasió de creuar les mirades i els gestos de complicitat, per tal de expressar-nos allò que no ens podíem dir.\nLa sonorització de l’esdeveniment era a càrrec de la ja coneguda empresa Sonostudi.\nLa mateixa que sonoritza altres grans cantades com la de Calella, Roses i Llafranc per posar-vos uns quants exemples.\nAquest cop, i sota la meva modesta opinió, la sonorització estava força encertada.\nLa Mostra és presentada per en Francesc Sànchez Carcassés, una persona, que entre altres moltes virtuts, te la de ser un gran coneixedor de les havaneres i dels grups que les interpreten.\nEns aportà els seus grans coneixements, en la presentació de tots i cadascun dels grups previs a la seva actuació, d’una forma magistral.\nUn cop us he explicat com estava tot l’entorn de Mostra, ara m’endinsaré en el que va ser la cantada, en els grups, i les peces que aquests li varen regalar a les nostres oïdes.\nAtenció companys, comença el concert al Palau de l'havanera.\nA la Mostra hi participen quatre grups, interpretant sis peces cadascun d’ells, fent una petita mitja part entre el segon i el tercer grup.\nEn primer lloc, per encetar la cantada, i per comprovar que està tot a punt, el grup Bergantí.\nNormalment, el primer grup és que rep més quant ajustos de sonorització, però en aquest cas, penso que tot va sortir bé, a la primera.\nAixí que, pujant per les escaletes que donen accés a l’entarimat de l’Arbreda ja tenim en Miquel, Pere Margall, Pere Fort, i Joan Ripoll.\nEn aquest ordre varen desfilar per davant dels assistents per tal de situar-se davant els micròfons, i començar la seva actuació.\nLa tria escollida per Bergantí va ser:\n- La taverna (Lletra: C. Casanovas ; Música: A. Mas).\n- Vola, vola barca meva (Lletra: T. Mus ; Música: J. Bastons).\n- La taverna del vell mercant (Lletra: E. Ferrer ; Música: E. Ferrer).\n- Margarita (Lletra: C. Casanovas (traducció) ; Música: J.Ll. Ortega Monasterio).\n- Bona festa (Lletra: J. Vicens “Xaxo” ; Música: Ll. Garriga).\n- El canó de Palamós (Lletra: J.Ll. Ortega Monasterio ; Música: J. Ll. Ortega Monasterio).\nLa actuació del Bergantí va ser fantàstica, personalment, em van agradar molt.\nHa tingut la valentia i ha estat dels pocs grups que s’han atrevit a estrenar cançons per la Mostra com Vola, vola barca meva i La taverna del vell mercant, amb el que això representa.\nA part del elevadíssim nivell sonor que ens varen regalar. Van ser els primers en rebre les ovacions que nosaltres podíem regalar-los. No tenim altre manera de agrair la tasca que feu, si no és amb els aplaudiments.\nEls entesos que per allà s’hi trobaven, en parlaven com un dels millors de la Mostra d’enguany.\nEl fet de cantar com a grup, com una sola veu, el caracteritza força, i els magnífics sons de l’acordió d’en Pere Fort, tot i ser la meitat de gran que el que porta l’Adam de La Taverna, en Pere Fort li extreu el suc com si fos un acordió d’orquestra.\nCompanys, una tria encertadíssima, en la part de cançons, i una aposta segura quant a grup.\nFinalment i després d’una llarga ovació, el Bergantí, abandonar l’escenari de l’Arbreda, i puja de nou, en Francesc Sànchez per presentar-nos el següent grup.\nEn aquest cas, Peix Fregit.\nNorbert, Pep i Jordi, en aquest ordre varen passar per davant nostre per acostar-se als micròfons ja situats en posició per part dels hàbils i ràpids membres de Sonostudi.\nQuin nivell companys, primer Bergantí, ara Peix Fregit, això està agafant un nivell difícil de igualar.\nLa tria dels Peix Fregit va ser:\n- Mar, deixa’m un cant (J.M. Martí Clarà “Bepes” ; Música: R. Viladasau).\n- Ulls verds (Lletra: J. M. Servià ; Música: R. Viladasau).\n- Cap a tu (Lletra: T. Mus ; Música: J. Bastons).\n- Mariner de terra endins (Lletra: N. Oliver ; Música: J. Bastons).\n- Al mar (Lletra: J. M. Servià ; Música: J. Bastons).\n- És la moreneta ( Lletra: A. Carcellé ; Música: A. Carcellé).\nPenso que les cançons del Peix Fregit van ser les més ovacionades per els assistents de la cantada.\nEnguany els hi va tocar a ells ser els més ben valorats. Per molts anys companys!.\nAquesta nova etapa del Peix Fregit penso que es reforça en actuacions com aquesta, en premis com els que els hi podem oferir nosaltres que escoltem i gaudim de les havaneres, una ovació com la de que es va veure i escoltar enguany a la Mostra de l’havanera de Palamós.\nVan fer que les tres veus es fonguessin en una de sola. Pocs cops jo he vist que això es produeixi, i un cop ho he pogut escoltar, desitjaria que totes les cantades fossin en aquest estil, però no tothom deu estar d’acord amb aquesta manera de escoltar havaneres.\nEn va agradar molt el ajust de sonorització que us varen fer, i comentant-ho amb altre gent que hi entén més, també van ser del mateix paré, la qual cosa m’alegra i em gratifica.\nAra toca un descans, quinze minuts per anar a fer un cremat, comprar els darrers treballs llançats per els grups, i estar a punt per tornar a gaudir de la segona part de la cantada, que havent vist la primera amb el elevadíssim nivell, ja veurem com va la segona part.\nVaig aprofitar per saludar als amics assistents a la cantada, també, molt ben posicionats.\nLa varem fer petar una estona tots plegats, avis, amics, coneguts, havaneros, cadascú deia la seva.\nÉs fantàstic compartir opinions, sempre s’aprèn alguna cosa, encara que sigui, a callar.\nEm va fer molta il·lusió trobar-me en Víctor, si nois, el noi del que us he parlat en altre escrits, sobre tot, en els de La Bella Lola, és actual membre del grup Llops de Mar, i amb una veu de tenor digna d’escoltar.\nÉs molt difícil veure havaneros (membres d’altres grups) en cantades dels altres grups. I sincerament, penso que si tenen l’ocasió sempre es bo veure com ho fan els demés. Aprens coses, si més no, el què no s’ha de fer.\nMolt curts és varem fer aquest quinze minuts. Vols dir que es varen comptar de forma correcta?.\nCaram companys, em va faltar temps per saludar a tota la gent que volia, em vaig quedar amb les ganes de xerrar una estona amb altre gent.\nCoi de temps i del que el fa avançar.\nTornem a lloc, que en Francesc Sànchez Carcasses ja és a lloc per donar pas al següent grup d’havaneres, Els pescadors de l’Escala.\nUs he de dir que fins al moment, no havia tingut la ocasió d’escoltar una cantada d’aquest grup, tret de la cantada de l’any passat a Begur.\nLa tria de Els pescadors de l’Escala ca ser:\n- Si tornés (Lletra: Tòfol Mus ; Música: J. Bastons).\n- Vull ser el teu port (Lletra: A. Prat ; Música: A. Prat).\n- La gavina (Lletra: F. Sirés ; Música: F. Sirés).\n- Plora guitarra (Lletra: J. Ll. Ortega Monasterio ; Música: J. Ll. Ortega Monasterio).\n- Entre les barques (Lletra: J. M. de Segarra , Música: S. Dabau).\n- L’Empordà (Lletra: J. Maragall ; Música: E. Morera).\nL’actuació de Els pescadors de l’Escala a la Mostra fou correcta, penso que tenen qualitat suficient per estar en cantades com la mostra, però costa molt veure una cantada amb tots el grups al cent per cent.\nPotser va ser la coordinació del grup, el que va fer que aquest tram de la cantada no estigués d’acord amb el que jo m’esperava. Clar que hi cap la possibilitat que no ho apreciés bé. Tot i que m’agrada la veu d’en Quim, tenor i guitarra del grup, aquest cop no va ser dels millors dies.\nEl fet de tenir el contrabaix, la “Berra”, fa que les cançons tinguin en ritme ben marcat en aquest instrument, i per el moment, i d’acord amb tot el que he escoltat, prefereixo que sigui una guitarra qui marqui el ritme.\nCal dir que en la Mostra de l’havanera Catalana de Palamós, cada any es rota el grup que conclou la cantada entre el Peix Fregit i els Port-Bo.\nI aquest cop, com podreu deduir, els hi toca a Port-Bo.\nAixí que amb una magistral presentació d’en Francesc Sànchez Carcasses, en Carles, Fonsu i Mineu, es situen al ben mig de l’escenari, just on havien col·locat els micròfons per dir-nos la seva.\nLa tria dels Port-Bo va ser:\n- L’oració del pescador (Lletra: C. Casanovas ; Música: Carles Casanovas).\n- Pensaments (lletra: C. Casanovas ; Música: A. Mas).\n- Cap de Creus (Lletra: J. Gay ; Música: R. Cabrisas).\n- Malalt d’amor (Lletra: C. Casanovas ; Música: E. Juanals).\n- No sé (Lletra: A. Mas ; Música: J. Bastons).\n- Busca’m a l’Empordà (Lletra: C. Casanovas ; Música: A. Mas).\nLa tria va estar prou encertada, tot i que varen canviar la composició inicial, es a dir, la que teníem en el programa.\nUn gest que em sobtà molt, però que penso que ja havien parlat amb la organització. Vaig entendre el canvi doncs, la peça que inicialment havien triat era El noi, i la varen canviar per Busca’m a l’Empordà, cançó nominada al premis de la acadèmia com a millor cançó en llengua catalana del 2009.\nPer tant, i si la organització ho va permetre, ho trobo encertat.\nCaram companys, això s’acaba, i no ho vull, però el temps no espera, no s’atura, i no he trobat encara la forma de fer-ho, i de nou, torna a aparèixer en Francesc Sànchez Carcasses per demanar la presencia dels grups que enguany han participat a la Mostra per fer la última, El meu avi.\nTambé demanar la presencia del Mestre Josep Bastons que estava entre el públic expectant i gaudint segur de la cantada, perquè portés la direcció de l’havanera.\nSi nois, amb El meu avi, es donava per acabada la fantàstica i meravellosa XXVIII Mostra de l’havanera Catalana de Palamós.\nD’aquell dia, tinc molts moments guardats en la retina, els que allà no hi cabien, els hi vaig fer un lloc en el cervell, i quan aquest també quedar ple, a la resta, els vaig fer passar fins al cor, d’aquesta manera vaig quedar ple d’havanera, i això no m’ho pren ningú, doncs no està al abast.\nCompanys, amics, voleu escoltar havaneres?.\nSi afirmeu la meu qüestió, us prego que per l’any vinent feu la compra de les entrades el mes aviat possible, i gaudireu com jo, de les històries que ens embolcallen dins les havaneres.\nSalut, força i d’havaneres, tantes com us calguin!.\nM'encanten les teves cròniques Tony.La teva sensibilitat,passió i admiració pel gènere és fa ben palés en aquestes cròniques tan boniques que ens fan reviure les cantades o imaginar vivament les que no hi hem estat.\nLa de L'arbreda miro de no perdre-me-la cap any.El lloc em sembla molt adient,l'escenografia força cuidada i el so magnific.\nDels grups he de dir que sincerament no comparteixo el teu gust pels Bergantí tot i que són un bon grup però jo hagués escollit abans l'Empordanet que després dels Port Bo són els meus preferits.\nNo obstant tots els grups em van agradar a nivell de qualitat musical i interpretació però potser no tan el repertori.Penso que deuen triar les havaneres més comercials i conegudes per assegurar-se l'èxit de la cantada ja que són les que més agraden a la majoria del públic,però la veritat és que jo ja estic una mica cansada d'algunes peces i n'hi ha de molt més bones encara que més desconegudes que seria fantàstic que el públic tingués oportunitat de descobrir.I en aquest cas alabo la tria dels Port Bo més que de cap altre i no més perquè sigui el meu grup preferit i perquè comenti al blog sino perquè sincerament tot el repertori triat va ser de una excel.lent qualitat musical i de composició i penso que aquest fet acompanyat de la indiscutible qualitat interpretativa,de les magnifiques veus d'en Fonsu,en Carles i en Mineu va col.locar l'actuació dels Port Bo per damunt de la qualsevol altre grup de la cantada.No sé si van rebre més ovacions els Peix Fregit però Cap de Creus mereix sempre posar el públic dempeus.Fàntastics el Port Bo!No sé que en penses Tony perquè no has comentat res de la seva actuació com has comentat dels altres grups,només has parlat del repertori.No et va acabar d'agradar l'actuació?Digan's en alguna cosa..\nBona tarda.Escolta Adela m'agradaria saber perquè t'ha de preocupar que el Tony no faci el comentari que tu voldries de l'actuació dels Port Bo i ho comparis amb els altres grups.No penseu els seguidors del Port Bo que potser és perquè ja en feu prou vosaltres de comentaris,ja parleu i reparleu omplint un blog a vessar durant uns quan mesos...encara no en teniu prou?si vosaltres ja diueu tot el que s'ha de dir corregido y aumentado!!!!que més voleu?ja no li cal dir res al Tony amb tot el que garleu vosaltres.\nTeniu un blog sencer per esplaiar-vos que prou ho feu!entre comentaris de tota mena,poesia i la rosseta mona increible difusora number one de les cançons d'un dels guapos de la colla,jo diria que no us podeu queixar i potser deixar fer una mica i no presionar un seguidor i amant sincer del món de l'havanera com és l'amic Tony.\nEll sabrà perquè no ha comentat l'actuació del grup a nivell artistic i musical.Potser no van estar a l'altura...i perquè no podria ser??\nPer mi no són el millor del panorama actual i a l'arbreda el Peix Fregit i els Bergantí ho van fer molt més bé.\nÉs el que hi ha noies...no pot ser que els Port Bo ho acaparin sempre tot i que els trobeu totes les gràcies habidas y por haber!\nDe bon rotllo com dieu,però és la meva opinió.\nFelicitats per la crònica Tony.Comparteixo la teva opinió.\nVoldria dir unes quantes coses sobre el comentari del Pere com a seguidora dels Port Bo i habitual comentarista del seu blog.\nÉs una llàstima que hagim de llegir aquesta mena de comentaris en un blog carregat d'emotivitat,poesia,amistat i música.\nMira Pere,en cap moment he llegit que l'Adela presioni el Tony perquè opini com ella o per no haver fet un comentari sobre l'actuació a nivell musical del grup.\nQuan no podem anar a una cantada,ens agrada saber com ha anat i esperem les boniques cròniques del Tony,les que ens fa també normalment l'Anna Maria i qualsevol altre company del blog.\nAquests dies,la primera setmana de setembre,estan arribant les cròniques de l'estiu que tots esperavem.\nCom tu mateix reconèixes,el Tony no parla de l'actuació dels Port Bo a nivell musical i artistic a la cantada de l'Arbreda com ho fa amb tots els altres grups i ens ha estranyat com ha seguidors del grup.L'Adela només ha reflectit educadament una cosa que tots podem veure llegint la crònica.Ha preguntat simplement si no li va agradar l'actuació que bé podia ser perquè és ben lliure de tenir la seva opinió.Però nosaltres també ho som de preguntar-li amb educació el perquè no ha parlat de la seva actuació musical i només ha esmentat el repertori a diferència del que ha fet amb els altres grups i saber si no li va acabar de fer el pes la seva actuació.\nTot el que hi vulguis afegir,deduir i embolicar...ja és problema teu.\nEl que és trist i infantil es veure comentaris crispats,gelosos i resentits perquè un grup té més comentaris o seguidors que els elogien que els altres.\nL'èxit del blog Port Bo,deixant a part la seva indiscutible i esplèndida trajectòria artistica,és simplement degut a una colla de persones a qui els agrada comentar,escriure,debatir i parlar sobre poesia,cançons i sentiments en un blog per internet.\nPodia haver passat amb qualsevol altre grup però com tantes coses a la vida s'han donat les circumstàncies adients perquè passés amb el blog Port Bo.\nVa començar amb simpàtics i picants comentaris d'uns senyors que tenien ganes de distreure's en mesos d'hivern quan la gent no surt tan i va saber-li donar embranzida amb sensibilitat,gràcia i simpatia una\nnoia enamorada de la poesia i de les cançons d'en Carles Casanovas.A mi m'ha agradat i ho trobo d'agraïr que es donin a conèixer les cançons d'un excel.lent compositor de casa nostra i encomanar entusiasme per descobrir-les i parlar-ne.A tot això i hem d'afegir els comentaris simpàtics i ocurrents d'en Jan,els consells d'autoajuda,els poemes i les idees per engegar nous temes arran del món de l'havanera.Tot una colla de poersones,com jo mateixa, que hem vist en aquest blog un espai sa,d'amistat on-line,de carinyo envers el grup i entre els companys i de sensibilitat i sentiments.\nÉs tot això el que ha fet créixer el blog Port Bo.Com es diu actualment en molts llibres i revistes d'autoajuda i psicologia,atreus allò que irradies i rebs el que dónes.\nLa rosseta mona,com tu l'anomenes, i els primers comentaristes que per motius familiars ja no poden comentar,han transmés i irradiat tot el que abans he esmentat i per això han rebut a canvi el mateix.Els que hem descobert el blog darrerament,hem vist tot el que de bonic i positiu hi ha en aquest blog i per afinitat ens ha agradat,ho hem valorat i ens hi hem quedat.\nÉs una llàstima que a tu només et preocupi si parlem massa,que els Port Bo tinguin massa comentaris i que una noia difongui massa l'obra del Mestre Casanovas.\nDecididament no has sabut veure tot el que de bo,bonic i enriquidor podem compartir i t'has quedat amb la gelosia i la critica negativa.Ho sento molt per tu.Bona nit\nFa temps un amic em va dir: a tots aquells que us agraden les havaneres no podeu deixar d'anar a la Mostra de L'Arbreda. I renoi si tenia raó...\nSi per als grups es el Palau de l'Havanera, per nosaltres es el paradís, quin silenci, quin respecte, quina sonorització, si fins i tot els grups mes professionals i veterans sembla que s´estiguin examinan .\nL'actuació de Bergantí va ser Genial, quatre veus que semblan una de sola, Port-Bo com sempre inmillorables, però aquella nit, no se si perquè feia temps que no els escoltava, si era pel lloc o perquè van brodar un cop mes la sardana Es la Moreneta, el grup que em va despertar més emocions va ser el Peix Fregit, en Norbert sonava de manera esplèndida i la veu d en Jordi millor que mai.\nEls Pescadors mai en acabat de fer-me el pes i L'Arbreda no vaig poder canviar d'opinió.


Ajudant a començar noves vides: 01/12/10 - 01/01/11\nProp de 800 persones es 'mouen' amb la batukada inclusiva per recaptar fons per la Marató de TV3\nL’objectiu era aconseguir el màxim possible de persones participant en l’activitat, ja que la Fundación Abertis feia una aportació econòmica per cadascuna de les persones que hi participessin. Una vegada més, amb el suport i la col·laboració de tots ho vam aconseguir!\nGairebé 800 persones es van donar cita al pavelló poliesportiu de l’Institut Guttmann per participar en l’aeròbic-batukada inclusiva amb l’objectiu de recaptar fons per la Marató de TV3 dedicada enguany a les lesions medul·lars i cerebrals adquirides.\nLa participació ha estat un èxit i hem comptat amb el suport de moltes persones de la Fundación Abertis i de la Fundación DIR, amb l’assistència de la seva Presidenta, Marta Ferrusola; també ens van acompanyar molts Amics de l’Institut Guttmann i, sobre tot, la majoria dels pacients ingressats a l’hospital i els seus familiars, els pacients en tractament ambulatori i molts dels nostres professionals. També volem destacar la col·laboració d’empreses Amigues com ara Cobega i Nestlé, que ens van fer arribar uns refrigeris per a tots els participants.\nA més de la recaptació de diners, l’altre objectiu fonamental a assolir era apel·lar a la conscienciació i la sensibilització envers aquestes lesions, que encara no tenen cura definitiva, i demostrar que la participació i la solidaritat són eines fonamentals per aconseguir qualsevol repte que ens puguem proposar.\nPublicado por Amics de l'Institut Guttmann en 4:44 1 comentari:\nProp de 800 persones es 'mouen' amb la batukada in...


Almanegra Audiovisual - Shopping Roses\nAlmanegra Audiovisual és una productora jove que s’adapta a qualsevol tipus de projecte. T’orientem per crear la peça que més s’ajusti a les teves necessitats, amb pressupostos totalment personalitzats.\nDE QUÈ ENS OCUPEM? Treballem des de la fase de desenvolupament de la idea, fins a la seva postproducció. Pensem, vam gravar i vam muntar les teves obres audiovisuals. Si ja tens clar el teu projecte, nosaltres t’ho fem, i si no, pensem per i per a tu.\nAMB QUÈ TREBALLEM? No t’has de preocupar de res, nosaltres posem tot el material. Treballem amb càmeres DSLR Full Frame i càmeres de Cinema Digital de gran resolució. El nostre ampli equip de rodatge compta amb les últimes novetats tècniques per aconseguir el millor resultat. Digues-nos què és el que busques i nosaltres farem servir les eines que més s’adaptin al teu producte i al teu pressupost.\nQUÈ ÉS EL SERVEI DRON? Si busques un plus afegit, contracta el nostre servei Dron. Atreveix-te amb alguna cosa diferent i dona-li als teus vídeos un punt de vista innovador i creatiu. Almanegra t’ofereix el seu servei Dron perquè puguis fer ús dels millors plans aeris.\nPER A QUI TREBALLEM? Oferim els nostres serveis tant a particulars, empreses o altres productores audiovisuals.\nCarre Joc de la Pilota, 7\n670 601 151\nPrevious PostPizzeria Da Brix\nNext PostOpticalia Roses


Library Apartment Bucarest Romania - Ofertes d'hotels amb els MILLORS DESCOMPTES EN LÍNIA Fer un comentari al lloc web\nLibrary ApartmentStrada Stirbei Voda nr 2, Bloc 1, Scara A, Etaj 7, Apartament 30, Bucharest Centre, Bucarest, Romania, 010101 - Veure al mapaExcepcional9,3Basada en133comentarisLibrary ApartmentVeure més fotos"Kitchen. Everything you need.\nLibrary. Nice dive into memori..."DannyRomaniaVeure més fotosVeure totes les 24 fotos\nSituat en el cor de Bucharest Centre, Library Apartment és un lloc ideal des d'on descobrir Bucarest. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. A Library Apartment, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, transport hotel/aeroport, habitació familiar, ascensor, lloguer de bicicletes. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Library Apartment.


5 llibreries estrenades en temps de pandèmia\nOna Llibres es va inagurar el maig del 2020\nTot i la destrossa econòmica que ha deixat la Covid-19, Barcelona estrena cinc noves llibreries\nLa literatura ens obre mons més enllà de les parets de casa. Una de les vies d’escapament en temps de pandèmia és baixar a la llibreria de referència i comprar volums que facin la incertesa més suportable. Tot i la dificultat que viuen alguns comerços per seguir endavant amb les restriccions per la Covid-19, hi ha apassionats de la lectura que segueixen estrenant llibreries a la ciutat de Barcelona i voltants. Aquestes en són algunes que acaben d’aixecar la persiana.\nL'obertura d'aquest establiment especialitzat en llibres en català va ser tot un esdeveniment per a la cultura barcelonina: després de dos mesos i mig de confinament, a finals de maig l'Ona Llibres va estrenar aquest establiment, d'aproximadament 1000 metres quadrats plens de paraules. Situada molt a prop de la primera llibreria Ona, que el 1962 estava a la Gran Via, ara s'han traslladat al carrer Pau Claris 94.\nAmb data prevista d'inauguració el febrer del 2021, el doble establiment del carrer Diputació 249 i Diputació 250 està creant molta expectativa. Ideat com un espai de trobada de creadors on poder llegir en silenci, la llibreria Finestres ha anunciat que comptarà amb 53.000 volums i que atorgarà premis de narrativa i dues beques d'assaig de 20.000 euros cadascuna. Aquest establiment també vol promoure una programació literària que escapi dels convencionalismes.\n3. La Byron\nEn la línia de crear nous espais que siguin llibreria però també nous caus on sentir-se a gust, la Byron estrena un establiment al carrer Casanova 32 que també tindrà servei de cafeteria i de lloguer d'espais per a esdeveniments, siguin concerts com cinefòrums o presentacions de publicacions.\nInterior de la llibreria Fahrenheit 451 | Foto: Instagram Llibreria Farenheit 451\nInspirats en l'obra de Ray Bradbury, a la Fahrenheit 451 no cremen llibres sinó que els protegeixen com tresors. Situada a la Barceloneta, concretament al carrer de la Sal 5, on abans hi havia la llibreria Negra y Criminal, abans tots aquests llibres no estaven immòbils a les prestatgeries, formaven part de la llibreria ambulant que conduïen els seus dos propietaris pel municipi de Sitges.\n5. Espai Llavors\nTambé a l'espera d'aixecar la persiana en poc menys d'un mes, l'Espai Llavors serà una llibreria cooperativa i un espai comunitari per als veïns i veïnes de Collblanc, a l'Hospitalet de Llobregat. Aquest establiment pren el relleu de la ja desapareguda llibreria Contrabandos, especialitzada en llibre polític i en edició independent, que va haver de tancar després de set anys de feina literària al Raval.


juny de 2014 – LASILVIACUINA\nArchives : juny-2014\nHome / 2014 / juny\nRESTAURANT CASANOVAS A L’EIXAMPLE ESQUERRA\nPosted in : Restaurants a Barcelona on 29 juny 2014 by : Sílvia Molina\nAvui és diumenge! Ja fa mesos vam descobrir el Restaurant Casanovas passejant pel barri, al Carrer Diputació. Ens hem aficionat d’anar-hi els diumenges que no tenim ganes de cuinar i volem disfrutar d’un bon dinar a preu econòmic. I és que Casanovas, inaugurat al 1924 com a botiga ha crescut i evolucionat amb les\nPosted in : Decoració de taules on 29 juny 2014 by : Sílvia Molina\nAniversari d’un bon amic, en Matteo feia 34 anyets i entre tots vem preparar la BBQ! Un plaer.. Carn, patates, xistorra a la cervesa… El chef italià ens va deleitar amb les seves empanadilles de carbassó carn picada i les d’escalivada\nDE CONVIDATS A TERRASSA\nSoparet a casa la Mercè i en David. Quin cuiner! aquí us mostro els platets que ens va preparar. Truita de patates amb cuixent d’ibèric i parmesà Mandonguilles amb salsa de menta, coriandre i llimona Coca de sardina i olivada Vi blanc Diorama, Penedès. Vi blanc Jean Leon 3055\nRESTAURANT FRAGMENTS CAFÈ A LES CORTS\nPosted in : Restaurants a Barcelona on 24 juny 2014 by : Sílvia Molina\nFragments Cafè està situat al barri de Les Corts, a la Plaça Concòrdia. Ocupa una antiga rehabilitada que va ser una residència noucentista. El nom es deu a de Ricardo Feriche i Juliet Pomés, exquisits cercadors de llocs on estar bé. Amb aquest esperit van muntar aquest espai en el qual sobresurt la seva il·luminació, de\nBENVINGUT ESTIU, A SITGES\nPosted in : Decoració de taules on 24 juny 2014 by : Sílvia Molina\nMenú sopar Foie amb torradetes Amanida de mozarella di Bufala Filet de vedella amb camagrocs Vi negre Primicia, criança. Terra Alta\nRESTAURANT LA BIBLIOTECA GOURMANDE AL RAVAL\nPosted in : Restaurants a Barcelona on 18 juny 2014 by : Sílvia Molina\nRestaurant situat al barri del Raval. La Biblioteca Gourmande proposa una cuina basada en matèria primera d’agricultors, grangers, carnissers i peixaters de Barcelona i voltants. Hi trobarem receptes tradicionals i clàssiques amb tècniques modernes que respecten el punt de cocció i les qualitats tan organolèptiques com les gastronòmiques d’aquests productes. Aposten per les herbes fresques i les\nRESTAURANT LA INCIDÈNCIA DEL FACTOR VI A SITGES\nPosted in : Restaurants a Barcelona on 15 juny 2014 by : Sílvia Molina\nSituat a Sitges, al centre del poble. Un restaurant acollidor que ofereix diferents espais als seus clients, començant per una zona de bar amb una barra inclosa i una taula de fusta llarga on pots prendre una copa tranquil·lament, continuant per la gran sala del menjador presidida per un fantàstic celler climatitzat amb el frontal


SORTIDA CIM FAMÍLIA A L’AVENC DE LA FEBRÓ – Centre Excursionista CIM Bellpuig\nSORTIDA CIM FAMÍLIA A L’AVENC DE LA FEBRÓ\nEl diumenge dia 2 de desembre a les 8:30 del matí vam quedar unes quantes famílies al parc de Bellpuig amb l’objectiu de fer una ruta per a poder portar el nostre pessebre. Quan vam arribar a la Serra de Prades vam deixar els vehicles i vam començar a caminar cap a l’avenc.\nEl principi del camí estava ben marcat i es podia seguir amb facilitat. Quan vam arribar a sobre de l’avenc, que ens quedava per sota els nostres peus, vam travessar l’escletxa a través d’unes escaletes.\nA partir d’aquí vam començar a buscar l’entrada a l’avenc, però no va haver manera de trobar-la. Vam saltar, arrossegar-nos, i passar per coves i escletxes. Finalment vam adonar-nos de que aquell no era el camí i desfent-ne un tros vam arribar a l’entrada. Era un pas estret entre dues roques molt altes.\nEl primer tros era de forta pendent fins arribar a baix de tot. Després vam anar avançant per l’estretor de l’avenc fins que vam trobar l’entrada a la cova. A dins vam muntar el nostre pessebre de materials biodegradables (fusta, fulles, suro, galetes…).\nAbans de sortir vam apagar totes les llanternes i vam escoltar silenciosament el soroll de l’aigua com repicava a les roques i pedres. De tornada vam recollir uns quants bolets sota les indicacions del boletaire major Monis. Finalment vam dinar al mig del bosc aprofitant el solet que feia aquell dia.\nEncara ens va quedar temps per construir una gran cabana amb pals i branques al mig del bosc.\nConxa Vilaplana2019-01-05T15:47:28+00:0026 desembre 2018|0 Comments


Actualitzada 18/01/2017 a les 12:53\nLa capital del Segrià ha registrat -7 graus i el Pont de Suert -12,6\n© Un termòmetre a Lleida ciutat aquest dimecres.\nLleida ha despertat aquest dimecres sota zero després d’una matinada gèlida a tot Catalunya. L’onada de fred siberià ha pres finalment força i ha fet caure dràsticament els termòmetres arreu de tot el país. La capital del Segrià despertava amb valors de 7 graus negatius, igual que a Balaguer. Mollerussa ha tingut -8 graus a primera hora, -10,2 La Seu d'Urgell, -12.3 Vielha i -12,6 El Pont de Suert, pel que fa a les zones habitades, més enllà de l'alta muntanya.\nLa temperatura més baixa a Catalunya s’ha produït a Das, a la Cerdanya, amb -21,6 graus, a un grau del seu rècord històric (-22,6 ºC el 25/12/2001). Fins i tot a la costa, Tarragona o Malgrat de Mar, han tingut valors negatius.\nMapa de temperatura mínima de la matina de dimarts a dimecres:\nEl Servei Meteorològic de Catalunya manté activat l’avís per fred per aquest dimecres i també per a demà dijous, especialment a les comarques interiors i del Pirineu. S’espera que les temperatures màximes siguin lleugerament més baixes en general. Protecció Civil recomana que la gent molt gran, els nadons i les persones que pateixen malalties respiratòries no surtin al carrer. També demanen molta prudència als conductors per la presència de gel a les carreteres.\nPel que fa al trànsit, la C-28 (Port de la Bonaigua), de Baqueira al Refugi d’Ares continua tallada pel perill d’allaus.\nDesactivada l'alerta per fred\nLes gelades disparen els preus de les hortalisses fins un 60% en una setmana\nL‘inici de l’onada de fred ja ha deixat -19,7 graus a Boí Taüll, el registre més baix en cinc anys


Modificar genomes, és ètic?\nA finals de novembre un investigador xinès va publicar un seguit de vídeos a Youtube on deia haver editat el genoma de dos embrions\nNeus Mestre i Marc Talló\nLa ciència i la investigació són clau per descobrir i entendre el nostre cos i les malalties que patim, així com per desenvolupar nous fàrmacs i teràpies. Fins aquí tots hi devem estar d’acord, però: quins són els límits de la investigació? Podem fer el que vulguem sense restriccions? Com i per què l’ètica ens marca límits? Com es fan les investigacions de forma correcta i ètica?\nAquest seguit de preguntes estan a l’ordre del dia cada cop que es parla del futur de la ciència, i deu fer un parell de setmanes van tornar a la premsa i a la comunitat científica amb un exemple de “mala praxi”. Potser us sona que a finals de novembre un investigador xinès, He Jiankiu, va publicar un seguit de vídeos a Youtube on explicava que havia editat el genoma de dos embrions mitjançant la tècnica de CRISPR/Cas9, de manera que eliminava una de les diverses vies que té el virus de la immunodeficiència humana (VIH) per entrar a les cèl·lules i infectar-les.\nLa tecnologia de CRISPR ens dona la possibilitat de treure i modificar fragments d’informació genètica de l’ADN que si estan mutats (amb alteracions) provoquen alguna malaltia. Modificant-los s’evitaria que apareguessin. Aquesta tecnologia, que ha revolucionat el món de la investigació, està en fase de desenvolupament i d’estudi. Molts grups de recerca la fan servir amb resultats molt interessants i esperançadors, però sempre a nivell in vitro (cèl·lules en cultiu) o en models animals. De moment, s’estan duent a terme estudis per millorar la seva eficiència i evitar que es modifiquin regions del genoma que no són la diana d’interès. Els resultats que s’estan obtenint són prometedors però encara cal feina.\nPossiblement ara us preguntareu per què ha generat tanta controvèrsia aquest científic xinès amb els seus experiments, ja que pot semblar que els seus experiments són un avenç per utilitzar aquesta tecnologia. Doncs bé, quan es volen dur a terme experiments que comporten l’edició genètica d’embrions humans, cal que la investigació sigui avalada per comitès ètics tant estatals com locals (en el centre d’investigació). Aquests avaluen la viabilitat del projecte i valoren si hi ha evidències suficients que justifiquin l’estudi en humans. Un cop tots aquests comitès aproven la metodologia del projecte, l’estudi es duu a terme i cal que els resultats es publiquin en una revista científica on es mostren els diferents experiments i els seus controls per provar que és cert que una cosa ha funcionat i s’ha dut a terme d’una manera correcta.\nEn el cas de He Jiankiu, no va anar així. Ell va fer els experiments sense el permís de cap comitè ètic ni l’aprovació del seu centre. A més a més, va divulgar els seus resultats per Youtube i en dues conferències sense ensenyar cap evidència del que deia i afirmant que els dos nadons havien nascut sans i sense problemes.\nAquest fet ha despertat grans dubtes a la comunitat científica pel que fa a la credibilitat dels resultats, i no se sap si la metodologia que va dur a terme és correcta. D’altra banda, quan s’investiga cal tenir en compte l’impacte social, ja que pràctiques com aquestes, sense un debat i una regulació ètica, poden promoure iniciatives semblants amb l’objectiu de desenvolupar “bebès per catàleg” sense control, és a dir, bebès saludables el genoma dels quals s’edita per triar una sèrie de característiques exposant-los als riscos d’aquestes tecnologies.\nPantalles, fem-ne un ús moderat\nEl wifi és realment perillós?\nModificar el sistema immunitari per curar càncers


Programes complets (6908)\nEls últims 13.647 programes de L'Informatiu\nNou L'Informatiu 2 - 19/11/2019 Completo 11:58 8% ayer\nL'Informatiu 2 - 19/11/2019 ayer Actes vandàlics, com aquesta crema de pneumàtics que aquest matí han fet els CDR a l'A 2 a Alcoletge a Lleida, amoïnen als sectors econòmics. Les víctimes d'a...\nNou El temps - 19/11/2019 Completo 2:29 8% ayer\nEl temps - 19/11/2019 ayer\nNou L'Informatiu en 3' - 19/11/2019 Fragmento 2:41 8% ayer\nL'Informatiu en 3' - 19/11/2019 ayer Pneumàtics cremats, aquest matí, a l'A 2 a Alcoletge dels CDR per impedir el trànsit. Incidents que cada cop més preocupen a l'economia. La primera moto 100 per 100 el&eg...\nNou L'Informatiu - 19/11/2019 Completo 28:43 8% ayer\nL'Informatiu - 19/11/2019 ayer Pneumàtics cremats, aquest matí, a l'A 2 a Alcoletge dels CDR per impedir el trànsit. Incidents que cada cop més preocupen a l'economia La primera moto 100 per 100 elèc...\nVeure Saber y ganar - 19/11/19


Publicat 11/10/2019 17:27:52CET\nEl Govern farà una declaració immediata i els partits fa mesos que aborden una rèplica\nEl Govern, el Parlament, partits sobiranistes i entitats socials preparen la resposta a la sentència del Tribunal Suprem per l'1-O, i s'abordarà en dos àmbits: la mobilització ciutadana per protestar contra la resolució i, d'altra banda, la resposta política en l'àmbit institucional i dels partits.\nEl segon nivell provoca més interrogants, perquè els dirigents independentistes no han concretat les intencions: tots coincideixen en una resposta transversal, consensuada i amb tots els sectors sobiranistes -inclosos els comuns- i han reconegut públicament que negocien fa mesos un acord, sense transcendir-ne el contingut.\nNo obstant això, alguns partits ja han fet algunes propostes, com la d'ERC d'un govern de concentració juntament amb la de JxCat, comuns i CUP -descartat per comuns i cupaires-, i els republicans també han plantejat anticipar eleccions, cosa que topa amb la voluntat dels seus socis al Govern.\nLa CUP aposta per una campanya "nacional i internacional" que demani l'amnistia dels presos sobiranistes si els condemnen, i que es vinculi amb aplicar el dret d'autodeterminació.\nERC, JxCat i alguns presos -com el president d'Òmnium, Jordi Cuixart-, veuen amb bons ulls la reivindicació de l'amnistia però els comuns veuen difícil que aquesta proposta prosperi i aposten per reformar el Codi Penal per aconseguir la seva llibertat.\nUn dels focus després de la sentència serà la reacció del Govern: de moment la consellera de Presidència i portaveu de l'executiu, Meritxell Budó, ha desvelat que hi haurà una declaració institucional immediata després de la resolució, que la liderarà el president Quim Torra i que es veurà el posicionament i el camí que vol seguir la Generalitat.\nL'endemà d'aquestes declaracions de Budó, Torra va parlar durant la sessió de control parlamentari al president i va traslladar el focus cap a la resposta que creu que ha de donar el Parlament: va demanar a la cambra una resposta institucional que es basa en "l'autodeterminació, la democràcia i els drets humans".\nIRRUPCIÓ DEL TC\nAquesta mateixa setmana el Tribunal Constitucional (TC) ha aprovat un incident d'execució contra resolucions de la cambra i ha advertit els membres de la Mesa i el seu president, Roger Torrent, de les responsabilitats penals que poden tenir si no paralitzen iniciatives parlamentàries contràries a les resolucions de l'alt tribunal.\nPer això, tramitar i votar iniciatives al Parlament que es ratifiquin en el dret d'autodeterminació podria provocar que acusin Torrent i els membres de la Mesa de presumpta desobediència.\nDavant d'això, Torrent ha assegurat que no impedirà cap debat i que defensarà la llibertat d'expressió de tots els diputats, però ha advertit que caldrà analitzar si les accions del Parlament "serveixen per avançar, per obrir escenaris millors, o si bé no tenen cap sentit pràctic i queden al terreny merament simbòlic o retòric".\nL'ANC i Òmnium Cultural ja han anunciat les Marxes per la Llibertat: cinc marxes d'uns 100 quilòmetres cap a Barcelona des de Girona, Tarragona, Tàrrega (Lleida), Vic i Berga (Barcelona), i que seran dimecres, dijous i divendres després de la sentència.\nA més, l'ANC ja ha cridat a mobilitzar-se quan es publiqui la sentència, ja sigui sortir al carrer, fer soroll o parar el cotxe i fer sonar la botzina: "Siguis on siguis, quan surti la sentència atura't i fes-te sentir", diu mitjançant un vídeo en les xarxes socials.\nL'entitat també ha demanat que la població pari atenció a les xarxes socials per conèixer les convocatòries que l'ANC i Òmnium faran aquell mateix dia a les 20.00; promourà enganxar cartells a tot Catalunya; i a més la convocatòria d'una gran manifestació diumenge.\nUna de les accions que és clara és la vaga general que han convocat el divendres 18 d'octubre els sindicats Intersindical-CSC i la Intersindical Alternativa de Catalunya (IAC), que els darrers anys han promogut vagues relacionades amb el procés independentista.\nEl setembre es va anunciar en les xarxes socials el Tsunami Democràtic, una iniciativa que es defineix com una plataforma de la societat civil, i a la qual tots els partits independentistes van donar el seu aval de manera immediata, també mitjançant les xarxes.\nHan emès missatges mitjançant les xarxes -el seu canal a Telegram supera els 115.000 subscriptors- en les quals s'ha avisat que la resposta serà "immediata" quan es publiqui la sentència, i ha fet una crida perquè la ciutadania deixi de fer el que estigui fent i es mobilitzi quan s'emeti la resolució.\nHan advertit que la resposta que "s'ha organitzat pretén crear una situació de crisi generalitzada a l'Estat espanyol que es perllongarà en el temps," i que s'exerciran accions de desobediència civil de manera intermitent, tot i que no les desvela.\nCDR I ESTUDIANTS\nUn altre dels actors que criden a sortir al carrer són els CDR, que han preparat accions "sorpresa" de desobediència civil no violenta -i al marge del Tsunami-, i també s'han sumat a les Marxes per la Llibertat.\nEl Sindicat d'Estudiants (ES) ha convocat una vaga de 72 hores que començarà el dimecres 16 d'octubre, i que preveu manifestacions el dijous 17 a Barcelona, Tarragona i Girona.\nDavant les manifestacions de protesta previstes, s'establirà un Centre de Coordinació (Cecor) a la Conselleria d'Interior on hi haurà comandaments operatius dels Mossos d'Esquadra, la Policia Nacional i la Guàrdia Civil, mentre que la Delegació del Govern central crearà en paral·lel una taula de seguiment.\nEn el Cecor l'actuació dels cossos policials la lideraran els Mossos -cos amb la competència en ordre públic a Catalunya- i les ordres les donaran els comandaments policials, que fa setmanes que fan reunions tècniques per enllestir la coordinació.\nEl Cecor estarà activat 24 hores al dia quan es conegui la sentència, i participaran també comandaments de la Guàrdia Urbana de Barcelona i del Servei Català Trànsit (SCT).


Nadal engrandeix la seva llegenda en guanyar el dotzè Roland Garros davant Thiem - Diari de Girona\nEl tenista balear s'ha imposat al jugador austríac, subcampió també l'any passat, en un duel que ha començat disputat (3-6, 7-5, 1-6 i 1-6)\nefe, ep 09.06.2019 | 19:27\nRafa Nadal REUTERS/Vincent Kessler\nRafa Nadal ha conquistat aquest diumenge el seu dotzè títol de Roland Garros, en derrotar a l'austríac Dominic Thiem, per 6-3, 5-7, 6-1 i 6-1, i es converteix així en el jugador que més vegades ha repetit triomf en un mateix Gran eslam.\nQuinze anys després de la seva primera victòria sobre la terra batuda de París, Nadal ha necessitat tres hores i 1 minut per escriure una nova pàgina de la seva llegendària història.\nAmb aquest triomf, l'espanyol supera a l'australiana Margaret Court, que havia guanyat onze vegades l'Open d'Austràlia entre 1960 i 1973.\nAmb els 33 anys acabats de fer, Nadal suma ja 18 títols de Gran eslam, dos menys que el suís Roger Federer, l'home rècord en aquest apartat, tres més que el serbi Novak Djokovic, tercer en la carrera dels grans.\n"És increïble, no puc explicar les meves sensacions. Ja era un somni jugar la primera vegada aquí en 2005, no podia imaginar-me que en 2019 tornaria a estar aquí", ha afirmat des de la pista Nadal.\nL'espanyol ha conquistat la seva dotzena Copa dels Mosqueters davant Thiem, el mateix rival de l'any passat, el tenista que tots descriuen com el seu hereu per la destresa amb què es mou sobre la terra batuda.\n"Estic convençut que té opcions de guanyar aquí algun dia, té el potencial i l'ambició d'aconseguir-ho", ha assegurat Nadal.\nSi l'any passat no va aconseguir arrencar-li un set, en aquesta ocasió l'austríac ha demostrat que ha fet un pas més per apropar-se al rei de la terra i n'ha guanyat un. El seu tenis ha cobrat pes i solidesa, com va demostrar en semifinals en vèncer a un Djokovic que llueix el número 1 del món.\nPerò Thiem encara està lluny d'un Nadal que sobre la pista central de París cobra una dimensió gairebé mística. El seu tenis és sublim, controla tots els elements del joc i, com va demostrar en semifinals contra Federer, és capaç de domesticar fins i tot a un vendaval.


Programa | Festa Popular i Educació\nFesta Popular i Educació\nOntinyent i Bocairent 23, 24 i 25 d'abril de 2015\n12’00: Eixida de l’autobús València-Ontinyent des de l’Avinguda Tarongers (Facultat Magisteri).\n13’30: Arribada a Ontinyent i allotjament.\n14’30: Dinar (comparsa “Moros Marins”, plaça sant Doménec).\n15’45: Acreditació dels participants i recollida de materials.\n16’30: Inauguració del curs.\n16’40: Ponència inaugural. Llorenç Soldevila (UVIC –Geolit): La Festa de la Patum i els Castellers: una mirada des d’Endrets.\n17’30: David Parra (UV-Geolit): Celebracions escolars a les aules de primària.\n18’00: Tatiana Jordà (UV): Elements literaris i dramàtics de les festes populars valencianes com a recursos educatius.\n18’30: Antonio Martín (UV-Geolit): La festa vista des de fora. La festa vista per Ticknor al seus ‘Diarios de viaje por España’ (1818).\n19’00: Taula rodona: La festa vista des de dins. Juan A. Alcaraz i Jesús Bordera (Societat Festers Ontinyent). Modera: Rafa Torró.\n19’30: Visita guiada Museu Fester d’Ontinyent (plaça de Baix, 30): Guia: Rafa Torró.\n21’00: Sopar (comparsa “Moros Marins”, plaça sant Doménec).\n23’00: Actuació musical grup jove d’Ontinyent: Ca la Mera.\n9’00: Opcionalment, visites de grup a l’aula museu de la II República, al mateix edifici on es fa el curs, guiades per Carmen Agulló (UV).\n10’00: Tomàs Vibot (UIB – GEE): L’Estendard: diada nacional de Mallorca.\n10’30: Joan Borja (UA – GEE): Festa i poètica popular.\n11’00: Pausa-café11’15 Glòria Bordons (UB-Geolit): La implicació de l’alumnat en projectes de literatura i territori.\n11’45: Margarida Prats (UB-Geolit): Un projecte per treballar les festes de Nadal a educació infantil basat en la il·luminació nadalenca de Barcelona.\n12’15: Anna Francés (UA – GEE): Les festes valencianes al Baix Segura en el context educatiu.\n12’45: Taula d’exposicions joves investigadors (I).\nGrup d’alumnes del doble Grau en Eduació Infantil i Primària (UB):\nJúlia Andrei, Núria Cots i Maria Alba Rodríguez: La festa dels tres tombs de Sant Andreu.\nMaria Caña, Èlia Romero i la Núria Monserrat.: Proposta didàctica sobre les festes de Sant Joan de Ciutadella de Menorca.\nGrup estudiants del Grau de Mestre/a en Educació Primària (UV): Teatre i festa: propostes didàctiques per a Primària.\nMaría Císcar i David Jiménez: Les roques del Corpus.\nDavid Micó: El Carnestoltes de Villar del Arzobispo.\nJoan Murgui: La Mare de Déu del Lluch.\nCristina Sais i Elena Luján: El cant dels Angelets d’Ontinyent.\nElena Malonda i Laura Rodrigo: El 9 d’Octubre.\nPaula Figuerola i Carla Peñarroya (UV): El Nou d’Octubre a través dels projectes.\nVicent Pons Vidal (UV): La recuperació de la festa la Magdalena de l’Olleria.\n14’00: Dinar (comparsa “Moros Marins”, plaça sant Doménec).\n16’00: Carme Oriol (URV – GEE): Castells i castellers: més enllà de la festa.\n16’30: Emili Samper (URV – GEE): La Baixada de l’Àliga de Tarragona: l’èxit d’un acte festiu espontani.\n17’15: Anna Gispert APELLC – INS Martí i Franquès de Tarragona): De la paraula a la Festa. Una interpretació de Santa Tecla a Tarragona.\n17’45: Salvador Palomar (Carrutxa, Reus): Elements teatrals de les festes de Sant Antoni.\n18’15: Equip educatiu del Ceip Bonavista d’Ontinyent: Festa i projectes escolars. Presenta: Emília Tortosa.\n18’45: Taula d’exposicions joves investigadors (II).\nAlba Oller i Arnau Alemany (UV): Sant Joan a primària: literatura, foc i territori.\nQuim Matalí (UV): La Muixeranga d’Algemesí i la seua incidència educativa.\nMònica Richart (UV): Música festera a l’aula de llengua.\n20’00: Passeig per la Vila d’Ontinyent. Ruta literària a partir del llibre “El Justícia” de Joan Torró (amb el guiatge de l’autor, Àngela Fita i Alfred Bernabeu, cronista Oficial Ontinyent). Punt de partida: Palau de la Vila d’Ontinyent (amb la visita a la sala d’exposicions dels Gegants i Cabets explicada per Manolo Díaz).\n22’00: Sopar (comparsa “Moros Marins”, plaça sant Doménec). Música de la festa.\n9’15: Eixida autobús Ontinyent-Bocairent.\n10’00: Caterina Valriu (UIB –GEE): La festa de Carnaval.\n10’45: “Assumiràs la veu d’un poble” de Vicent Andrés Estellés”, amb telèfons mòbils. Actuació del grup d’alumnes de l’IES Arabista Ribera de Carcaixent dirigits per Adolf Murillo (UPV). Presenta: Remigi Morant (UV).\n11’15: Jaume Guiscafré (UIB –GEE): La simbombada: una performance carnavalesca.\n11’45: Àngel Narro (UV): El carnaval de Guadalupe i el seu valor cultural i didàctic.\n12’15: Jordi Chumillas (UVIC-Geolit) i Ricard Giramé (UVIC-Geolit): Presentació del llibre Per vells carrers de poble. Territori, marca, educació i patrimoni.\n12’30: Ponència de clausura. Antonio Ariño (UV). La festa a l’era de la postmodernitat i la seua patrimonialització cultural.\n13’00: Clausura del curs i lliurament de certificats.\n13’15: Passejada pel Bocairent literari i etnopoètic: fira del Llibre (plaça de l’Ajuntament), mirador de les covetes, cova del Colomer i pouet de sant Vicent (amb el guiatge de Maria Jesús Francés i Anna Francés).\n16’00: Passejada pel Bocairent panoràmic.\n17’00: Tornada autobús Bocairent-València.


Tema 10251 – Una nació del segle XXI | Futurcat\nTema 10251 – Una nació del segle XXI\nA Catalunya al món A.02 La construcció d'un nou paradigma A.02.3 La resposta catalana als reptes del segle XXI A.02.3.4 Un país amb projecció internacional Temes\nCatalunya ,dignitat ,nació de futur ,sobirania\nEl primer objectiu, doncs, és recuperar la dignitat nacional catalana, assolint la plena sobirania sobre el nostre futur, potenciant la nostra cultura i promovent la nostra llengua, tantes vegades perseguides o reprimides. Sense revengismes, conscients que Catalunya s’ha forjat al llarg dels segles amb aportacions molt diverses i que el futur ha d’intensificar encara més aquest internacionalisme. Però amb la convicció que la batalla per la nostra supervivència com a nació no està pas guanyada, i menys encara la de la nostra projecció arreu del mon. On el concepte de nació –definit de forma molt diferent pels corrents de pensament de cada època precedent- pren una nova dimensió que podríem definir com “una societat cohesionada que ocupa el seu territori històric de forma sostenible socialment, ambientalment i econòmicament”. Mai com ara aquest dualisme local /global ha estat tan necessari i de nou Catalunya l’ha de fer compatible i fructífer.\n← Tema 10250 – Un Congrés per construir un nou país\nTema 10252 – Resposta global pels nous reptes →\n1 Comentari al tema "Tema 10251 – Una nació del segle XXI"\nEn el context mundial actual, és a dir, abans del “nou nou ordre mundial” que activament volem ajudar a construir, només hi ha una possible eina per a existir com a nació sobirana – estat propi. Estat, amb tot el que comporta, fins i tot els aspectes que no ens agradaran.


eduard.cat: Encara no has votat?\nCom ja vaig anunciar fa uns dies, aquest blog ha estat nominat als Premis C@ts a la categoria de blog compromès, fet que ja és per si sol un motiu d’alegria, primer perquè la selecció l’han fet altres bloggers, i segon perquè estic nominat entre veritables blogs de referència que fa molt de temps que segueixo.Des d’ahir ja hi ha un formulari per votar d’entre tots els nominats, el millor de cada categoria. Les votacions són obertes a tothom, i només podeu votar un sol cop. Us agradin més o menys els concursos i premis, és una bona oportunitat per conèixer molts blogs interessants, n’hi ha per tots els gustos. Us recomano passar-hi, i si en teniu ganes podeu votar els que us agradin més.A part dels C@ts que són uns premis populars, com ja sabreu, encara està en marxa el període de votacions pels Premis Blocs Catalunya (fins el 10 de setembre), que aquest any s’entregaran en una cerimònia a Vic. En aquests premis opto a la categoria de blog personal, molt més general i per tant, també concurreguda. Però crec que és important que els bloggers catalans hi participem, per fer més xarxa i donar-nos a conèixer. Si us agrada el meu blog podeu votar-lo aquí. Avui precisament s’ha conegut el jurat, que tindrà una difícil tasca.Hi ha qui troba l’alegria, i aquesta alegria és el seu premi.Khalil Gibran\nVot pel "Com gotes..."!Viel Glück, que diuen els alemanys :)\n2 de setembre de 2009 a les 18:10\nEo, jo encara no, he de mirar i llegir...\n2 de setembre de 2009 a les 19:43\nDesprés d¡hores i hores de deliberació, nits sense dormir, ulls plorosos i arribar al llindar de la bogeria, he votat. jejejeje\nAixx Ferran, Zel, i ara a qui voto jo? Triar entre els vostres blogs és massa difícil, i evidentment no em votaré a mi mateix. Em poseu en un bon dilema :)Asimetrich, espero que el procés no hagi estat tan traumàtic jajaja.Salut companys!\n2 de setembre de 2009 a les 20:57\nJa us esteu fent pressió psicològica entre vosaltres? Competència deslleial no, eh! Hehehe. Molta sort Edu, i sort al teus companys de nominació també. Algunes de les categories aquest any estan realment difícils, i em sembla que la de compromès és el que en futbol anomenarien el 'grup de la mort'.\n3 de setembre de 2009 a les 13:18\nEl meu vot per a les gotes...Salutacions!\n7 de setembre de 2009 a les 20:56\nCaram, Edu, he estat uns dies desconectada del món i quan torno m'assabento que tens dues nominacions! Moltes felicitats!!! A veure si guanyes però si no, la nominació ja és tot un èxit! Una abraçada.\nXexu, jaja tampoc n'hi ha per tant :)No crec que a cap dels del grup ens preocupi gaire guanyar.Gràcies MªMercè i Mireia!\nSincerament? Amb poder continuar expressar-me, llegint i intercanviant opinions em dono per més que satisfet.Feliç pre-Diada que s'atansa.\n8 de setembre de 2009 a les 13:24